title: Brooklynin teatteripalo

text: Huolimatta katsojien keskuudessa aluksi levinneestä paniikista katsojat saatiin evakuoitua permannolta alle kolmessa minuutissa. Heidän käytössään oli uloskäyntejä sekä Washington Streetin että Flood’s Alleyn puolella, eikä heidän poistumisreitillään ollut portaita. Niinpä vähiten väkeä sisältäneen katsomonosan poistumisreitit olivat parhaat.


title: Brooklynin teatteripalo

text: Toisen kerroksen parvelta piti poistua portaita pitkin. Pääportaikko johti aulaan ja sitä kautta Washington Streetille; sen lisäksi käytössä oli pienempi portaikko Flood’s Alleylle. Useimmat valitsivat pääportaikon, sillä sitä kautta he olivat tulleet sisään ja tunsivat jo reitin. Portaikko oli yli kaksi metriä leveä, ja rakennuksen suunnitelleen Jacksonin arvion mukaan kaikkien olisi pitänyt päästä sitä kautta ulos alle kolmessa minuutissa.


title: Brooklynin teatteripalo

text: Arviossa oletettiin kuitenkin, että ihmiset poistuvat rauhallisesti ja hyvässä järjestyksessä. Todellisuudessa kaikki pyrkivät portaisiin yhtä aikaa ja syntyi ihmisryntäys. Ihmiset jumittuivat oviaukkoihin ja kaatuilivat ihmismassan aiheuttaman paineen alla. Heidän jalkansa tarttuivat porraskaiteisiin, he kompastelivat ja kaatuivat.


title: Brooklynin teatteripalo

text: Kun toisesta kerroksesta poistuvat ihmiset saapuivat portailta aulaan, heidän edessään oli suuri ihmisvirta permannolta Washington Streetin uloskäynneille. Thomas Rochefordin avattua portaiden alla sijainneen hätäuloskäynnin aulaan muodostui myös portailta tulevia vastaan kulkeva ihmisvirta tälle ovelle. Näiden kahden virran risteyskohtaan portaiden alapäähän syntyi pian ihmisryntäys, joka pysäytti ihmisten etenemisen portailla. Taaempana olleet ihmiset eivät kuitenkaan olleet tästä tietoisia. He jatkoivat edellään olevien työntämistä sillä seurauksella, että portaiden alaosa tukkeutui täysin. Viereiseltä poliisiasemalta saapunut ylikonstaapeli John Cain arvioi, että hänen saapuessaan paikalle portaissa oli jumissa noin 150 ihmistä. Hän alkoi muiden poliisien ja teatterin henkilökunnan avustuksella purkaa ihmissumaa yrittäen saada väen taas liikkeelle. He irrottivat ihmisiä tungoksesta ja käyttivät pamppua niihin, jotka yrittivät kiirehtiä tai työntää edessään olevia.


title: Brooklynin teatteripalo

text: Osa niistä toisen kerroksen parvella olleista, jotka tunsivat teatterin paremmin, yrittivät poistua hätäuloskäynnin kautta. Portaat alas kuljettuaan joukko huomasi oven olevan lukossa. Siinä ajassa, jona he kulkivat portaat alas ja takaisin ylös, palo oli levinnyt jo koko näyttämölle, eikä heillä ollut muuta vaihtoehtoa kuin liittyä pääportaita alas pyrkivään joukkoon. Palopäällikkö Keadyn mukaan paikalta ei löytynyt todisteita siitä, että toisen kerroksen hätäuloskäynti olisi saatu avattua.


title: Brooklynin teatteripalo

text: Kolmannessa kerroksessa olosuhteet olivat huonoimmat. Siellä istui noin 400 katsojaa, joiden käytössä oli vain yksi pitkä portaikko kadulle. Lisäksi portaikossa oli kaksi 90 asteen käännöstä ja kaksi pitkää käytävää. Hieman yli kaksi metriä leveä portaikko oli leveämpi kuin useimmat parvien portaikot, mutta katon rajaan kertyvä savu sai ihmiset kiirehtimään. Kaiken lisäksi kaasun paine rakennuksessa alkoi laskea, jolloin käytävien valot himmenivät.


title: Brooklynin teatteripalo

text: Teatterin katonrajassa oli kuumaa ja kuivaa, ja kun palo levisi sinne, se pääsi etenemään nopeasti. Kolmannen kerroksen parvella ollut Charles Vine arvioi, että hetkestä, jolloin tulta näkyi lavalla savun saapumiseen kolmanteen kerrokseen kesti neljä minuuttia. Toisen kerroksen parven portaikon ryntäystä purkamassa ollut konstaapeli G. A. Wessman kuvaili savua tummansiniseksi ja oudon hajuiseksi ja arvioi, ettei ihminen selviäisi siinä kahta minuuttia. Kun savu täytti teatterin yläosan, Wessman kuuli huutoja ja tömähdyksiä, jotka kuuluivat ihmisten pudotessa tai hypätessä alas.


title: Brooklynin teatteripalo

text: Parvella lähellä portaikon ovea istunut Charles Straub kertoi, että portaikko oli niin täynnä ihmisiä, ettei siellä juuri päässyt etenemään. Vaikka alkuun savua ei näkynyt, sitä oli jo portaikossakin, kun hän pääsi viimeisille portaille. Siellä hän kompastui, jolloin hänen päälleen kaatui ihmisiä. Silloin viimeinen portaikko oli jo pimeä ja täynnä savua. Straub onnistui kuitenkin nousemaan pystyyn ja pääsi ulos. Hän arvioi, että ennen häntä ulos oli tullut vain noin 25 ihmistä, eikä hänen jälkeensä ulos tullut kuin noin kymmenen ihmistä.


title: Brooklynin teatteripalo

text: Osa ihmisistä poistui kolmannen kerroksen parvelta hyppäämällä. Yksi heistä oli Charles Vine, joka oli Kate Claxtonin rauhoittelun jälkeen jäänyt istumaan paikalleen joksikin aikaa. Kun hän lopulta päätti poistua, portaikkoon pyrki suuri väkijoukko ja parvi alkoi täyttyä savusta. Koska portaita ei päässyt eteenpäin, hän harkitsi hyppäämistä ikkunasta Flood’s Alleylle. Siellä olisi kuitenkin ollut 18 metrin pudotus. Sen sijaan hän päätti hypätä toisen kerroksen parvelle. Hän loukkaantui vakavasti pudotessaan rautarunkoisille tuoleille, mutta pysyi tajuissaan ja pääsi parven ovelle. Myös siellä portaikko oli tukossa, mutta poliisi oli hiljalleen purkamassa ihmisryntäystä. Vine pääsi aulaan ja auttoi vielä ryntäyksen purkamisessa. Palopäällikkö Keady arveli, että Vine oli viimeinen kolmannesta kerroksesta poistunut, joka jäi henkiin.


title: Brooklynin teatteripalo

text: Palokunta auttoi aulassa poliisia ja teatterin talonmiestä purkamaan toisen kerroksen parven portaiden ihmisryntäyksen. Palomiehet nousivat toiseen kerrokseen ja päätyivät kolmannen kerroksen parven portaikkoon kuuluvalle yhdyskäytävälle. He yrittivät nousta kolmanteen kerrokseen, mutta paksu savu esti tämän. He eivät kuitenkaan nähneet portaikossa liikettä eivätkä kuulleet ihmisääniä, eikä kukaan vastannut huutoihin. Toisen kerroksen parvella, permannolla tai orkesterimontussa ei myöskään näkynyt elonmerkkejä. Rakennus vaikutti tyhjältä, joten palomiehet vetäytyivät rakennuksesta turhien riskien välttämiseksi. Vain minuutteja myöhemmin rakennuksen Johnson Streetin puoleiseen ulkoseinään ilmestyi halkeamia, ja kello 23:45, alle puoli tuntia palon havaitsemisen jälkeen, seinä sortui. Palo sai tällöin nopeasti paljon lisää ilmaa ja voimistui.


title: Brooklynin teatteripalo

text: Brooklynin palolaitoksen johtaja Thomas Nevins saapui palopaikalle noin kello 23:26. Hän totesi välittömästi teatterirakennuksen menetetyksi ja määräsi palokunnan päätehtäväksi palon rajoittamisen. Washington Streetin ja Johson Streetin kulmassa teatterin vieressä ollut Dieter Hotel oli teatteria matalampi, joten sen katolle putoili palavaa romua. Ensimmäisen poliisipiirin asema teatterin eteläpuolella oli vanha tiilirakennus, jossa oli puiset tukipalkit. Postitoimisto poliisiaseman eteläpuolella oli täynnä paperia. Vallitseva tuulen suunta oli kuitenkin itäinen, joten savu ja kekäleet kulkeutuivat kohti Flood’s Alleyn toisella puolella olleita vanhoja, puurakenteisia taloja. Nevins teki lisähälytyksiä jo matkalla palopaikalle, ja sijoitti saapuvat yksiköt teatterin ympärille, jotta palo ei pääsisi leviämään.


title: Brooklynin teatteripalo

text: Keskiyön aikoihin palo oli suurimmillaan, ja sitä oli katsomassa noin 5 000 ihmistä. Se paloi hallitsemattomasti yhteen asti aamuyöllä. Yön pikkutunneilla Flood’s Alleyn puoleinen seinä sortui täyttäen kujan romulla. Kolmeen mennessä se alkoi palaa loppuun. Pian kolmen jälkeen Nevins yritti päästä sisään teatteriin, jossa kukaan ei ollut käynyt palomiesten poistuttua yli kolme tuntia aiemmin. Tässä vaiheessa käsitys oli vielä se, että ainakin suurin osa rakennuksessa olleista oli selvinnyt hengissä. Nevins löysi kuitenkin heti ovien luota pahoin palaneen naisen ruumiin ja arveli, että ruumiita löytyy vielä paljon enemmän.


title: Brooklynin teatteripalo

text: Seuraavan kerran rakennukseen menivät Nevinsin alaisten järjestämät etsintäpartiot päivän jo valjettua. Rakennus oli romahtanut kellariin lukuun ottamatta pientä osaa aulasta. Aulan kohdalla kellarissa vaikutti olevan suuri roskakasa, joka tarkemmin tarkasteltuna osoittautui kuitenkin kasaksi ihmisruumiita, jotka olivat pudotessaan vääntyneet omituisiin asentoihin ja sitten palaneet. Ruumiit olivat peräisin pääasiassa kolmannen kerroksen parvelta ja sen portaikosta, jotka olivat olleet aulan yläpuolella ennen rakennuksen sortumista.


title: Brooklynin teatteripalo

text: Ruumiiden poistaminen raunioista vei seuraavat kolme päivää. Työ oli hidasta, sillä palaneet ruumiit olivat sotkeutuneet toisiinsa ja hajosivat pienestäkin kosketuksesta. Tarkkaa uhrilukua ei koskaan saatu selville. Koska ruumiita oli putoillut ympäriinsä kolmannen kerroksen sortuessa ja monilta niistä puuttui raajoja, oli vaikeaa sanoa, kuinka monta ruumista oli kasassa päitä, raajoja ja vartaloita. Kaupungin ruumishuone täyttyi nopeasti, ja niinpä ruumiita alettiin tuoda tyhjälle torille Adams Streetin varrelle. Oikeuslääkäri Henry C. Simmsin mukaan 8. joulukuuta mennessä paikalta oli poistettu 293 ruumista. Lukumäärä ei kuitenkaan ollut tarkka. Virallisessa raportissaan hän ilmoitti uhrien määräksi 283, ja myöhemmin Green-Woodin hautausmaalle pystytetyssä muistomerkissä mainitaan uhrien määräksi 278.


title: Brooklynin teatteripalo

text: Palosta tekivät omat raporttinsa oikeuslääkäri Simms ja palopäällikkö Keady. Simmsin raportti korosti teatterin managerien, Sheridan Shookin ja A. M. Palmerin, osuutta. He olivat laiminlyöneet henkilökunnan kouluttamisen tulipalossa toimimisesta, antaneet tarpeettoman palokuorman kertyä näyttämön taakse eivätkä olleet pitäneet huolta hätäuloskäyntien ja palokaluston kunnossapidosta. Simms ei syyttänyt rakennuksen suunnittelua, sillä viisivuotiaan rakennuksen uloskäynnit olivat paremmat kuin monen muun julkisen rakennuksen. Uhrien pääasialliseksi kuolinsyyksi Simms kertoi savuun tukehtumisen.


title: Brooklynin teatteripalo

text: Myös Keady, joka haastatteli raporttiaan varten 62 silminnäkijää, syytti palosta pitkälti Shookia ja Palmeria. Toisin kuin teatterin aiempi omistaja, Shook ja Palmer eivät pitäneet huolta paloletkun kunnosta tai siitä, että ympäri rakennusta on käyttökuntoisia paloämpäreitä.


title: Brooklynin teatteripalo

text: Pian palon jälkeen New York Mirror -lehti aloitti kampanjan paloturvallisuusriskien poistamiseksi teattereista. Tämä johti lopulta New York Cityn vuoden 1880 paloturvamääräyksien päivitykseen. Se kielsi lavasteiden valmistamisen sekä maalin, puun ja rakennusmateriaalien säilyttämisen näyttämöalueella, ja kasvatti hätäuloskäyntien leveyttä.


title: El Camino

text: El Camino on The Black Keysin seitsemäs studioalbumi, joka julkaistiin 6. joulukuuta 2011. Albumi debytoi Suomen virallisen listan sijalla 38, yltäen parhaimmillaan sijalle 18.


title: El Camino

text: Albumi on nimetty Chevroletin automallin mukaan.


title: El Camino

text: Kaikki kappaleet kirjoittanut Dan Auerbach, Patrick Carney ja Brian "Danger Mouse" Burton.


title: Oderzo

text:
Oderzo on kunta Pohjois-Italiassa Trevison maakunnassa Veneton alueella.
Oderzon historia ulottuu aina antiikin aikaan saakka. Kaupungissa on useita arkeologisia kohteita. Alueelta löydettyjä esineitä on näytteillä vuonna 1878 perustetussa Museo Archeologico Eno Bellisissä.


title: Monday Mornings

text: Monday Mornings on yhdysvaltalainen sairaaladraamasarja, jonka on luonut David E. Kelley Sanjay Guptan samannimisen romaanin pohjalta. Sarjassa seurataan kahdeksan kirurgin työtä ja yksityiselämää Portlandissa.


title: Monday Mornings

text: Sarja alkoi TNT-kanavalla vuonna 2014. TNT ilmoitti samana vuonna ettei sarjaa jatketa. Suomessa Yle TV2 aloitti sarjan esittämisen 12. heinäkuuta 2015.


title: Monday Mornings

text: Sarjassa seurataan Portlandin opetussairaalan kirurgien elämää. Sarjan erikoisuutena ja eräänlaisena keskunäyttämönä toimivat tapauskokoukset, joissa käsitellään sekä lääkäreiden onnistumisia että mokia, ja tämä tuo sarjaan myös lakidraaman tuntua.


title: Monday Mornings

text: ""Monday Mornings on älykäs, erittäin hyvin käsikirjoitettu ja näytelty sarja. On hienoa nähdä David E. Kelley tekemässä sitä, missä hän on parhaimmillaan - vetovoimaisen, provokatiivisen tv-draaman parissa."" Näin kirjoitti Verne Gay Newsdayn artikkelissa.


title: Pallon viemää

text: Pallon viemää on keväällä 2011 TV5-Kanavalla alkanut lifestyleohjelma, jossa perehdytään golfin ja golfmatkailun maailmaan juontaja ja golfopettaja Riku Aarnion kanssa.


title: Pallon viemää

text:
Ensimmäisellä kaudella juontaja Riku Aarnion golfoppilaana nähtiin Mikko Ilonen.
Toisella tuotantokaudella juontaja Riku Aarnion golfoppilaana nähtiin Lorenz Backman.
Kolmannella kaudella Riku Aarnion golfoppilaana nähtiin Viivi Pumpanen.
Neljännellä kaudella juontaja Riku Aarnion golfoppilaana nähtiin Noora Hautakangas.
Viides tuotantokausi Pallon viemää - Sami Hedberg Goes To Golf nähtiin Elisa viihdepalvelussa keväällä 2015. Juontaja Riku Aarnion golfoppilaana nähtiin Sami Hedberg.


title: Pallon viemää

text: Kuudes tuotantokausi Pallon viemää - Jokerit Goes to Golf nähtiin Elisa viihde palvelussa syksyllä 2015. Juontaja Riku Aarnion golfoppilaana nähtiin Eetu Pöysti.


title: Jan Krukowiecki

text: Jan Krukowiecki (1772–1850) oli puolalainen ruhtinas, ratsuväen kenraali ja Puolan johtaja marraskuun kansannousun aikana vuonna 1831.


title: Jan Krukowiecki

text: Krukowiecki aloitti upseerin uransa 1800-luvun ensimmäisellä kymmenluvulla Itävallan armeijassa ja kohosi siellä kenraalikuntaan. Wienin kongressissa Puolan asema kuitenkin muuttui, ja Krukowiecki siirtyi palvelemaan kenraalina Venäjää ja sen hallitsemaa Kongressi-Puolaa. Puolalaisten kapina eli marraskuun kansannousu nosti esille useita Puolan johtajaksi pyrkiviä, jotka kaikki epäonnistuivat tilanteen haltuunotossa. Kansannousun loppuvaiheessa kapinan johtajuus siirtyi Krukowieckille, vaikka hän ei edes uskonut kapinan onnistumiseen. Hän pyrki neuvotteluratkasuun Venäjän kanssa, epäonnistui Varsovan puolustamisessa ja antautui venäläisjoukoille syyskuussa 1831. Hänet karkotettiin Siperiaan, josta palattuaan hän vetäytyi yksityiselämään.


title: Jón Daði Böðvarsson

text: Jón Daði Böðvarsson (s. 25. toukokuuta 1992 Selfoss, Islanti) on islantilainen jalkapalloilija, joka pelaa 2. Bundesliigan 1. FC Kaiserslauternissa ja Islannin maajoukkueessa. Hän on pelipaikaltaan laitahyökkääjä.


title: NHL-kausi 2016–2017

text: NHL-kausi 2016–2017 oli National Hockey Leaguen 99. kausi. Sen aikana jokainen 30 joukkueesta pelasi 82 ottelua runkosarjassa. Kyseisen kauden palkkakatto, eli yksittäisen NHL-seuran pelaajilleen maksaman yhteispalkan yläraja, nousi edelliseen kauteen nähden 71,5 miljoonasta dollarista 73 miljoonaan dollariin.


title: SEAT Ateca

text: SEAT Ateca on SEATin vuodesta 2016 lähtien valmistama crossover-tyyppinen henkilöauto, joka korvasi tila-automalli SEAT Altean. Ateca on valmistajansa ensimmäinen malli luokassaan, ja se on nimetty Espanjassa sijaitsevan Atecan kylän mukaan.


title: SEAT Ateca

text: SEAT Ateca esiteltiin Geneven autonäyttelyssä keväällä 2016. Se perustuu samalle pohjalevylle kuin Škoda Karoq ja Volkswagen T-Roc. Bensiinimoottoriksi on valittavissa kolmisylinterinen 1,0 TSI (115 hv) tai nelisylinterinen 1,4-litrainen (150 hv). Kumpikin moottori on turboahdettu. Dieseliksi puolestaan saa joko 1,6 TDI:n (115 hv) tai 2,0 TDI:n (150/190 hv). Pienimmillä bensiini- ja dieselmoottoreilla varustetut mallit ovat aina etuvetoisia ja manuaalivaihteisia, mutta 1,4-litraisen bensiinimallin saa myös nelivedolla ja DSG-automaattivaihteistolla varustettuna. Tehokkain dieselversio on aina nelivetoinen ja automaattivaihteinen, mutta 150-hevosvoimaiseen dieseliin tätä yhdistelmää ei ole saatavana.


title: SEAT Ateca

text: SEAT Ateca ansaitsi täydet viisi tähteä vuoden 2016 Euro NCAP -kolaritestistä.Pariisin autonäyttelyssä syyskuussa 2016 esiteltiin Ateca X-Perience, jossa on perusmalleja korkeampi maavara ja koria suojaavat muovipaneelit.


title: SEAT Ateca

text: Geneven autonäyttelyssä keväällä 2018 esiteltiin urheilullinen Cupra Ateca, joka on ensimmäinen malli SEATin omaksi merkikseen eriyttämältä Cupra-osastolta. Auton voimanlähteenä on turboahdettu 2,0-litrainen bensiinimoottori, joka tuottaa 296 hevosvoiman tehon. Alusta on 20 millimetriä normaaliversiota matalampi.


title: Mikko Montonen

text: Mikko Montonen (3. huhtikuuta 1957 Helsinki – 22. kesäkuuta 2016) oli suomalainen toimittaja ja tietokirjailija. Hän aloitti uransa musiikkitoimittajana "Musassa" vuonna 1973, siirtyen 1980-luvun puolivälissä kirjoittamaan myös ruoka- ja juomakulttuurista. 1970-luvun jälkipuoliskolla Montonen tunnettiin punkia, uutta aaltoa ja reggaeta käsittelevistä artikkeleistaan, mutta myöhemmin hän kirjoitti erityisesti viineistä ja oluista. Montonen oli myös yksi Helsinki Beer Festivalin järjestäjistä. Vuonna 2007 ilmestyi Montosen ja Santtu Luodon kirjoittama Juice Leskisen elämäkerta.


title: Löyly (saunakompleksi)

text: Löyly on saunakompleksi Helsingin Hernesaaressa. Vuonna 2016 avatussa Löylyssä on kolme saunaa ja ravintola. Vuonna 2018 "Time"-lehti nimesi Löylyn yhdeksi maailman sadasta parhaasta nähtävyydestä.


title: Löyly (saunakompleksi)

text: Vuonna 2014 julkista saunaa Hernesaareen luotsasi yrittäjä Ville Iivonen. Silloin kompleksin nimeksi oli tulossa Sauna Finlandia.


title: Löyly (saunakompleksi)

text: Näyttelijä Jasper Pääkkönen ja poliitikko Antero Vartia alkoivat vetää hanketta vuonna 2015 nimellä Löyly. Löylyn liiketoiminnasta ja palveluista vastaa Royal Ravintolat.


title: Löyly (saunakompleksi)

text: Löyly avattiin yleisölle toukokuussa 2016.


title: Löyly (saunakompleksi)

text: Antero Vartia myi osuutensa Löylystä Jasper Pääkköselle lokakuussa 2018.


title: Löyly (saunakompleksi)

text: Vuoden 2018 aikana Löylyssä oli vieraillut elokuuhun mennessä 200 000 kävijää.


title: Löyly (saunakompleksi)

text: Löylyn suunnittelivat Avanto Arkkitehtien Anu Puustinen ja Ville Hara. Löyly on yhdeksän metriä korkea kompleksi on rakennettu pääosin puusta. Löylyn rakennusmateriaali on kaadettu Venäjällä, vaikka alun perin uutisoitiin kyseessä olevan suomalaista puuta. 1 800 neliömetrin kokoisessa kompleksissa on asiakaspaikat 600 hengelle. Löyly on Suomen ensimmäinen FSC-projektisertifioitu rakennus. Löylyn rakennuskulut olivat noin kuusi miljoonaa euroa.


title: Löyly (saunakompleksi)

text: Vuonna 2016 Löyly sai ehdokkuudet Arkkitehtuurin Finlandia -palkinnon, Puupalkinnon ja Vuoden betonirakenne -palkinnon saajaksi.


title: Löyly (saunakompleksi)

text: Löylyssä on kolme erillistä saunomistilaa, joista on välitön pääsy mereen uimaan. Lisäksi kokonaisuus sisältää ympärivuotisen ravintola-kahvilan ja koko toiminnasta vastaa Royal Ravintolat. Kahden tunnin saunominen maksaa yhdeltä henkilöltä 19 euroa. Löylyssä saunotaan yhteissaunassa uimapuku päällä.


title: Olive Kitteridge (televisiosarja)

text: Olive Kitteridge on yhdysvaltalainen HBO:n tuottama neliosainen television minisarja, joka perustuu Elizabeth Stroutin samannimiseen, Pulitzer-palkittuun romaaniin vuodelta 2008. Siinä seurataan eläkkeelle jääneen kulmikkaan ja tiukan matematiikanopettajan (Frances McDormand) avioliittoa helläluonteisen apteekkarin (Richard Jenkins) kanssa. Minisarja koostuu neljästä jaksosta, jotka tapahtuvat eri aikoina Olive Kitteridgen elämässä. Sarja sai kahdeksan Emmy-palkintoa.


title: Olive Kitteridge (televisiosarja)

text: Sarja esitettiin Yle Teemalla peräkkäisinä arki-iltoina juhannusviikolla 2016 ja uudelleen viikon välein saman vuoden heinäkuun lauantai-illoissa.


title: Olive Kitteridge (televisiosarja)

text: Olive Kitteridge on ihmissuhteissaan kolkko ja tiukka mutta hyvää tarkoittava, eläkkeelle jäänyt opettaja, joka asuu Mainen osavaltion kuvitteellisessa merenrantakaupungissa nimeltä Crosby. Hän on naimisissa kiltin ja huomaavaisen apteekkarin Henry Kitteridgen kanssa. Heillä on yksi lapsi, poika Christopher, joka varttuessaan kärsii äitinsä tunnekylmyydestä."Olive Kitteridge" sai kahdeksan Emmy-palkintoa. Se palkittiin muun muassa parhaana minisarjana ja parhaasta minisarjan käsikirjoituksesta. McDormand ja Jenkins saivat Emmyt nais- ja miespääosistaan.


title: Dona (Kaliopin kappale)

text: Dona () on makedonialaislaulaja Kaliopin kappale, jolla hän edusti Makedoniaa . Se julkaistiin 7. maaliskuuta 2016. Kappaleen on säveltänyt Romeo Grill ja sanoittanut Kaliopi itse.


title: Dona (Kaliopin kappale)

text: Kappale kilpaili Eurovision laulukilpailun toisessa semifinaalissa, jossa se sai 88 pistettä, jäi sijalle 11 eikä päässyt finaaliin.


title: Soldiers of Love

text: Soldiers of Love () on tanskalaisbändin Lighthouse X:n kappale, jolla he edustivat Tanskaa . Se julkaistiin 12. maaliskuuta 2016. Kappaleen ovat säveltäneet ja sanoittaneet Søren Bregendl, Johannes Nymark, Martin Skriver, Sebastian Owens, Daniel Durn ja Katrine Klith Andersen .


title: Soldiers of Love

text: Kappale kilpaili Eurovision laulukilpailun toisessa semifinaalissa, jossa se sai 34 pistettä, jäi sijalle 17 eikä päässyt finaaliin.


title: Juha Tarkka

text: Juha Tarkka on suomalainen taloustieteilijä. Hän työskentelee Suomen Pankissa johdon neuvonantajana johdon sihteeristössä ja on toiminut Suomen Pankissa eri tutkimustehtävissä vuodesta 1980.


title: Juha Tarkka

text: Tarkka on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1995 otsikolla "Approaches to Deposit Pricing: A Study in the Determination of Deposit Interest and Bank Service Charges". Tarkan väitöskirjaa ohjasivat Erkki Koskela ja Seppo Honkapohja.


title: Abrictosaurus

text: Abrictosaurus oli dinosaurussuku, joka eli noin 200–195 miljoonaa vuotta sitten varhaisella jurakaudella. Suvusta tunnetaan yksi laji, "A. consors". "Abrictosauruksen" fossiileja on löydetty kaksi, yksi Etelä-Afrikasta ja toinen Lesothosta.


title: Abrictosaurus

text: "Abrictosauruksen" ensimmäiset fossiilit löysi Lesothosta paleontologi Richard Thulborn vuonna 1974. Hän uskoi löytäneensä uuden Lycorhinus-suvun lajin ja antoi tälle nimeksi "Lycorhinus consors". Vuotta myöhemmin, vuonna 1975 paleontologi James Hopson löysi Etelä-Afrikasta heterodontosaurin kallon, jonka Thulborn oli aiemmin väittänyt kuuluvan "Lycorhinus angustidensille". Tutkittuaan kalloa Hopson totesi, että kallo ei kuulunut kyseiselle lajille, mutta sen sijaan se näytti kuuluvan "Lycorhinus consorsille". Hopson yhdisti löytämänsä kallon ja "L. consorsin" luurangon ja huomasi lajin olevan uusi. Hän antoi tälle uudelle lajille nimeksi "Abrictosaurus consors".


title: Abrictosaurus

text: "Abrictosaurus" oli pienikokoinen dinosaurus. Sen pituus oli noin metri ja paino noin 45 kilogrammaa. "Abrictosauruksella" oli nokka, joka auttoi ruuan syömisessä. Kaula oli kohtalaisen pitkä. Takajalat olivat etujalkoja pidemmät. Häntä oli vahva ja pitkä. Jalat olivat kuin luodut juoksemiseen, ja niillä "Abrictosaurus" on varmasti juossut nopeasti karkuun saalistajia.


title: Abrictosaurus

text: "Abrictosauruksen" ruokavaliosta ei olla varmoja. Useimpien mielestä se on ollut kasvinsyöjä, kuten muut heterodontosaurit. Hampaat viittaavat kuitenkin siihen, että "Abrictosaurus" olisi mahdollisesti ollut kaikkiruokainen.


title: Saara Elina

text: Saara Elina (s. 16. huhtikuuta 1986) on suomalainen näyttelijä.


title: Saara Elina

text: Hän opiskeli New Yorkissa American Academy of Dramatic Artsissa, josta valmistui vuonna 2010. Elina näytteli useassa Off-Broadway -produktiossa New Yorkissa vuosina 2010-2012. Suomessa Saara Elina tunnetaan esimerkiksi Woodpecker Filmsin tuottaman Mobile Pay -mainoksen (2017) kansityttönä. Hänen viimeisimpiä roolejaan ovat olleet pääroolit Roope Oleniuksen ohjaamassa Bright Fame Picturesin elokuvassa "Kyrsyä" (2017) sekä Sami Pöyryn ohjaamassa Monadi-Filmin elokuvassa "Hetket" (2018).


title: Suomen Lääkärilehti

text: Suomen Lääkärilehti (usein vain Lääkärilehti) on Suomen Lääkäriliiton julkaisema lääketieteellisen alan järjestö- ja ammattilehti. Se ilmestyy noin 40 numerona vuosittain, ja sen levikki on noin 28 000 kappaletta. Lehti jaetaan kotiosoitteeseen kaikille Suomessa toimiville lääkäreille ja lääketieteen opiskelijoille. Sen lisäksi lehteä tilataan terveydenhuollon hallintoon ja kirjastoihin. "Lääkärilehden" sisarjulkaisu verkossa on Potilaan lääkärilehti, jossa julkaistaan Lääkärilehden suurelle yleisölle sovellettua aineistoa. Lääkärilehdellä on myös laajat verkkopalvelut sekä sähköiset uutiskirjeet erikseen lääkäreille ja alan opiskelijoille.


title: Suomen Lääkärilehti

text: "Lääkärilehti" julkaisee lääketieteellisiä pääkirjoituksia ja vertaisarvioituja artikkeleita lääketieteen ja terveydenhuollon aiheista. Sen vakiopalstoja ovat Lääkeinfo, Miten sinä hoitaisit, Koepalat, Näkökulma, keskusteluosasto ja Edunvalvojat.


title: Suomen Lääkärilehti

text: "Suomen Lääkärilehden" vastaavana päätoimittajana vuodesta 2008 toiminut kauppatieteiden maisteri Hannu Ollikainen jäi syyskuussa 2016 osa-aikaeläkkeelle. Vastaavaksi päätoimittajaksi tuli Kauppalehden toimituksen kehityspäällikkö Pekka Nykänen. Lehden lääketieteellinen päätoimittaja on ollut joulukuusta 2016 lähtien neurologian erikoislääkäri, lääketieteen tohtori Pertti Saloheimo.


title: Lääkärilehti

text: Lääkärilehti voi tarkoittaa seuraavia:


title: Daniel Voženílek

text: Daniel Voženílek (s. 10. helmikuuta 1996 Pardubice, Tšekki) on tšekkiläinen jääkiekkoilija, joka edustaa kotimaansa Extraligan HC Pardubicea. Hän on pelipaikaltaan vasen laitahyökkääjä.


title: Daniel Voženílek

text: Voženílek on HC Pardubicen kasvatti. Hän siirtyi 16-vuotiaana HC Hradec Královén junioreihin kaudeksi 2012–2013. Voženílek oli seuran B-nuorten paras pistemies ja maalintekijä tehoilla 31+22=53. Hän sijoittui Tšekin B-juniorisarjan maalipörssissä viidenneksi. Voženílek voitti myös Hradec Královén sisäisen tehotilaston lukemalla +14. Kaudeksi 2013–2014 hän palasi Pardubiceen. Voženílek debytoi myös seuran Extraliga-joukkueessa, jossa hän pelasi yhden runkosarjaottelun.


title: Daniel Voženílek

text: Varsinaisella Extraligan tulokaskaudellaan 2014–2015 Voženílek pelasi 33 runkosarja- ja kaksi Mestarien liigan ottelua ilman tehopisteitä. Hän vahvisti myös yhden playoff-ottelun verran 1. česká hokejová ligan SK Horácká Slavia Třebíčiä. Kaudella 2015–2016 Voženílek avasi pistetilinsä pääsarjatasolla ja pelasi 32 runkosarja-, yhden karsintasarjan ja kolme CHL-ottelua tehopistein 1+2=3. Hän pelasi myös yhteensä 15 ottelua lainalla 1. ligan HC Šumperkissa ja LHK Jestřábi Prostějovissa.


title: Daniel Voženílek

text: Kaudeksi 2016–2017 Voženílek sai koeaikatapahtuman kautta vuoden mittaisen sopimuksen Mestis-joukkue Rovaniemen Kiekkoon. Toukokuussa 2017 hän palasi try-outin kautta kasvattajaseuraansa HC Pardubiceen. Voženílek pelasi kauden 2017–2018 kuitenkin kokonaan lainalla 1. ligan LHK Jestřábi Prostějovissa ja HC Litoměřicessä.


title: Daniel Voženílek

text: Voženílek edusti Tšekkiä alle 20-vuotiaiden MM-kilpailuissa vuosina 2015 ja 2016. Hän edusti myös maan alle 17-vuotiaiden maajoukkuetta Euroopan nuorten olympiafestivaaleilla vuonna 2013. Yhteensä Voženílek on pelannut 22 nuorten ja kolme poikien maottelua.


title: Marc Lieb

text: Marc Lieb (s. 4. heinäkuuta 1980) on saksalainen moottoriurheilija. Tällä hetkellä hän kilpailee FIA WEC -sarjassa Porschen LMP1-luokan tehdastallissa. Hän on Le Mansin 24 tunnin ajon luokkavoittaja vuosilta 2005, 2010 ja 2013. Vuonna 2016 Lieb voitti kokonaiskilpailun Porschella Romain Dumas'n ja Neel Janin kanssa.


title: Suomen Hammaslääkärilehti

text: Suomen Hammaslääkärilehti (usein vain Hammaslääkäri) on Suomen Hammaslääkäriliiton julkaisema järjestö- ja ammattilehti. Se ilmestyy 14 kertaa vuosittain, ja sen painos on noin 7 500 kappaletta. Lehti jaetaan kaikille Suomessa toimiville hammaslääkäreille ja alan opiskelijoille. Sen lisäksi lehteä tilataan terveydenhuollon hallintoon ja kirjastoihin.


title: Suomen Hammaslääkärilehti

text: "Suomen Hammaslääkärilehden" vastaava päätoimittaja on Annariitta Kottonen ja lääketieteellinen päätoimittaja Kimmo Suomalainen.


title: Nick Tandy

text: Nick Tandy (s. 5. marraskuuta, 1984 Bedford, Englanti) on brittiläinen moottoriurheilija. Hän on vuoden 2015 Le Mansin 24 tunnin ajon voittaja. Tällä hetkellä hän kilpailee FIA WEC -sarjassa Porschen LMGTE Pro-luokassa.


title: Nick Tandy

text: Hänen vanhempi veljensä Joe Tandy oli myös moottoriurheilija.


title: The Neon Demon

text: The Neon Demon on vuonna 2016 ensi-iltansa saanut kansainvälisesti tuotettu psykologinen jännityselokuva, jonka on ohjannut Nicolas Winding Refn. Elokuvan juoni seuraa nuorta mallia (Elle Fanning) Los Angelesissa, missä hänen henkensä joutuu uhatuksi muiden mallien kateuden johdosta.


title: The Neon Demon

text: "The Neon Demon" sai ensi-iltansa 20. toukokuuta 2016 Cannesin elokuvajuhlilla, missä se kilpaili Kultaisesta palmusta.


title: Abrosaurus

text: Abrosaurus oli sauropodeihin kuulunut dinosaurussuku. "Abrosauruksen" nimi tarkoittaa ”herkkää liskoa”, mikä juontuu sen kevytrakenteisesta kallosta.


title: Abrosaurus

text: "Abrosaurus" oli kasvinsyöjä, ja se eli 170–160 miljoonaa vuotta sitten keskijurakaudella. "Abrosauruksen" fossiileita on löydetty Kiinasta. Parhaiten säilynyt fossiili "Abrosauruksesta" on sen pääkallo. Sitä ja muita "Abrosauruksen" fossiileita säilytetään tällä hetkellä Zingong Dinosaur Museumissa, Kiinassa.


title: Abrosaurus

text: Ensimmäiset "Abrosauruksen" fossiilit löydettiin vuonna 1984. "Abrosauruksen" nimeä on vaihdettu kolme kertaa. Ensin Hui nimesi sen vuonna 1984 "Abrosaurus gigantorhinukseksi". Vuonna 1989 Hui antoi sille nimeksi "Abrosaurus dongpoensis". Nykyisen nimensä "Abrosaurus" sai vielä samana vuonna, kun Hui vaihtoi nimeksi "Abrosaurus dongpoi".


title: Abrosaurus

text: "Abrosaurus" oli yksi aikansa suurimmista dinosauruksista, sen pituus oli noin 9–10 metriä ja paino 4–5 tonnia. Kaula oli erittäin pitkä. Pää oli lähes geometrinen muodoltaan ja sitä merkkasi tyypillinen harja. Jalat olivat lyhyet ja vahvat. Häntä oli pitkä ja ohut.


title: Katukappeli

text: Katukappeli on helsinkiläisen Vuosaaren seurakunnan kappeli, joka sijaitsee kauppakeskus Columbuksessa Vuosaaressa. Kappeli on avattu vuonna 1996 ja sen on suunnitellut arkkitehti Mauri Tommila.


title: Katukappeli

text: Kappeli on perustettu hiljentymistä, keskusteluja ja rukousta varten ja sen toimintaa pitävät yllä seurakunnan työntekijät ja vapaaehtoiset seurakuntalaiset. Siellä voidaan järjestää vihkimisiä ja kasteita, tilaan mahtuu 30 henkilöä.


title: Timo Saini

text: Timo Saini (s. 1945) on suomalainen yritysjohtaja ja hallitusammattilainen, joka on toiminut monien media- ja suoramarkkinointiyhtiöiden johdossa. Hän jäi vuonna 2002 eläkkeelle "Valittuja Paloja" kustantaneen Reader’s Digest Nordicin toimitusjohtajan tehtävistä. Aiemmin Saini on työskennellyt muun muassa Yhtyneitten Kuvalehtien varatoimitusjohtajana sekä 1980- ja 1990-lukujen vaihteessa Insinöörilehtien sekä siitä ja Talouselämä Oy:stä 1990 muodostuneen Talentumin toimitusjohtajana.


title: Timo Saini

text: Kauppatieteiden maisteriksi opiskellut Timo Saini aloitti uransa Suomen Unileverillä. Vuosina 1997–1999 hän oli Lontoossa toimivan Reader´s Digest Ass. Inc.:n European Vice President.


title: Timo Saini

text: Nykyisin Timo Saini toimii monien hallitusten jäsenenä ja puheenjohtajana erityisesti perheyrityksissä sekä pääomasijoittajien hallinnoimissa yrityksissä.


title: Hamilton Bulldogs (OHL)

text: Hamilton Bulldogs on kanadalainen jääkiekkoseura Hamiltonin kaupungista, Ontarion provinssista. Bulldogs pelasi American Hockey Leaguessa ja joukkueen kotihalli oli "Copps Coliseum". Joukkue oli NHL-seura Montreal Canadiensin farmijoukkue. Bulldogs voitti AHL:n mestaruuden, Calder Cupin vuonna 2007.


title: Hamilton Bulldogs (OHL)

text: Kauden 2014–2015 jälkeen Montreal Canadiens osti Hamilton Bulldogsin ja siirsi seuran Newfoundlandin saarelle St. John’siin. Seura korvasi sieltä samaan aikaan poistuneen St. John's IceCapsin ja otti sen nimen käyttöönsä.


title: Hamilton Bulldogs (OHL)

text: Bulldogsin entiset omistajat ostivat samana kesänä OHL-liigan joukkueen Belleville Bullsin, ja nimesivät sen uudelleen Hamilton Bulldogsiksi.


title: Pesäpallo (urheiluväline)

text: Pesäpallo on pesäpallossa käytettävä pallo. Miesten pallo painaa 160–165 grammaa ja naisten 135–140 grammaa. Pallon ympärysmitta on 21,60–22,20 senttimetriä. Suomessa palloja valmistavat Karhu-tuotemerkkiä käyttävä L-Tec Sport ja Suomipesis.


title: Pesäpallo (urheiluväline)

text: Pesäpallon kehittäjä Lauri Pihkala julkaisi vuonna 1916 ensimmäiset pallonteko-ohjeet, mutta varhaisimmat pallot eivät olleet kovinkaan kestäviä. Tämän jälkeen palloja on jatkuvasti kehitetty, ja uusimmat standardit ovat vuodelta 2005. Samalla myös pallon painoa on kasvatettu hiljalleen alkuperäisestä 110–120 grammasta, jotta se lentäisi pidemmälle. Pallon ympärysmitta ei sen sijaan ole muuttunut.


title: Pesäpallo (urheiluväline)

text: Pesäpallon säännöissä määritellään kolme pallokokoa, miesten pallo painaa 160–165 grammaa, naisten pallo 135–140 grammaa ja tenavapallo 95–100 grammaa. Kaikkien pallojen ympärysmitta on 21,60–22,20 senttimetriä.


title: Pesäpallo (urheiluväline)

text:
Pesäpallo-otteluissa käytetään palloja, jotka ovat vuoden 2005 standardien mukaisia. Standardit ovat vuonna 2000 aloitetun tutkimustyön tulosta. Tutkimikseen osallistuivat Pesäpalloliiton lisäksi Kilpa- ja huippu-urheilun tutkimuskeskus, Superpesis ja välinevalmistajat. Vuoden 2005 standardi määrittelee pesäpallon vaatimuksiksi:
Suomessa virallisia pesäpalloja valmistavat L-Tec Sport ja Suomipesis. L-Tec Sport myy palloja Karhu-tuotemerkin alla.


title: Pesäpallo (urheiluväline)

text: Pesäpallon valmistuksessa on monta vaihetta. Sen ydin on tiiviiksi puristettua trasselia, jonka päälle kääritään lankaa. Langan päällä on kumiliuskakerros, joka tehdään käsin. Pintakerros liimataan, ja pallo saa muotonsa teräsmuotissa uunissa, jossa kuuma seos vulkanoituu. Valmis pallo punnitaan, koepomputetaan ja leimataan.


title: Pesäpallo (urheiluväline)

text: Pesäpallon edeltäjiin kuuluvaa kuningaspalloa oli pelattu monilla erilaisilla palloilla. Pesäpalloa kehittänyt Lauri Pihkala halusi yhdenmukaistaa pallot pesäpallon levittämiseksi ja julkaisi vuoden 1915 sääntöjen mukana pallonteko-ohjeet. Pallon ympärysmitaksi määrättiin 22 senttimetriä ja painoksi 110–120 grammaa. Pallo valmistettiin kiertämällä tiukasti lankaa pyöristetyn korkin ympärille. Pintakerros pujotettiin neulalla purkautumattomaksi, ja koko kerä päällystettiin nahalla. Viralliset pallot valmistettiin joko itse tai suutarilla, mutta jo 1920-luvun alussa markkinoille alkoi tulla tehdasvalmisteisia palloja.


title: Pesäpallo (urheiluväline)

text: Varhaisimmat pallot menettivät pelin aikana nopeasti kimmoisuuttaan. Säännöt vaativat pallon olevan tietynlainen vain pelin alussa. Pelin lopulla pallot olivat jo epämuotoisia ja lento-ominaisuuksiltaan vaihtelevia. Urheiluvälinevalmistajat alkoivat valmistaa 1920-luvun lopulla valmistaa kovempia palloja parantaakseen niiden kestävyyttä. Kovat pallot takasivat kovemmat lyönnit, mutta ne aiheuttivat ulkopelaajille sormivammoja, sillä räpylöitä ei vielä käytetty.


title: Pesäpallo (urheiluväline)

text: SVUL:n pesäpallojaosto julisti vuonna 1930 kilpailun kestävän standardipallon kehittämiseksi, sillä uudempien kovien pallojen rinnalla peleissä käytettiin edelleen myös pehmeitä palloja. Kilpailun voitti kaksi palloa, joista Stadion-palloksi nimetty peliväline sai suurimman suosion. Oy Urheilutarpeiden valmistama pallo oli kimmoisa ja nahalla päällystetty. Sekin kuitenkin pehmeni yhden kovan ottelun aikana, joten Suomen Pesäpalloliitto järjesti vielä 1930-luvulla uuden kilpailun. Seuraava pallomalli kehitettiinkin uusien valmistusmenetelmien ja -materiaalien mukaan. Palloihin valettiin jatkossa raakakumikerros, ne vulkanoitiin vedenpitäviksi ja päällystettiin verkakankaalla. Uudet pallot olivat kestävämpiä, mutta lyöjät pitivät niistä, koska ne eivät lentäneet yhtä pitkälle kuin Stadion-pallot, ja siksi vuonna 1937 pallojen kokoa kasvatettiin 135 grammaan.


title: Pesäpallo (urheiluväline)

text: Toisen maailmansodan aikana ja pitkään sen jälkeen pesäpalloa jouduttiin pelaamaan mitä erilaisimmista aineksista aineista valmistetuista palloista. Kansanhuoltoministeriö höllensi säännöstelyä kaudelle 1946, jolloin esimerkiksi mestaruussarjaotteluihin pystyttiin varaamaan kolme palloa. Pesäpallot vapautettiin sääntelystä vuonna 1948.


title: Pesäpallo (urheiluväline)

text: Pesäpalloliiton ja valmistajien tuotekehitys johti 1950-luvulla siihen, että pallojen lento-ominaisuudet kehittyivät. Jatkossa peliväline lensi suoraan eikä enää leijannut. Tähän vaikutti osittain myös pallon koon osittain kasvattaminen, ja 1950-luvun lopulla miesten pallo painoi 145–155 grammaa. Pallojen koko on kasvanut vielä tuonkin jälkeen, ja nykyinen standardi on vuodelta 2005.


title: Raimo Möysä

text: Raimo Möysä (s. 1948 Turku) on suomalainen toimittaja, joka työskentelee Reader’s Digestin päämajassa Yhdysvalloissa yhtiön päälehden kansainvälisten painosten (mm. Suomen "Valitut Palat") päätoimittajana. Hän siirtyi Yhdysvaltoihin 1990-luvulla toimittuaan sitä ennen Suomen "Valittujen Palojen" päätoimittajana.


title: Raimo Möysä

text: Möysä varttui Turussa ja oli mukana muun muassa Ruisrockin, The Rolling Stonesin ihailijakerhon ja vuonna 1968 hetken aikaa ilmestyneen nuortenlehti "Extran" perustamisessa. Hän kävi Sanoma-yhtiön toimittajakoulun ja työskenteli sitten "Helsingin Sanomissa", Kansallis-Osake-Pankin tiedotuksessa ja A-lehdissä. Möysä aloitti "Valittujen Palojen" toimituspäällikkönä vuonna 1982 ja eteni lehden päätoimittajaksi vuonna 1985. Tuolloin "Valitut Palat" nousi yhdeksi Reader’s Digestin menestyksekkäimmäksi kieliversioksi. New Yorkin Reader's Digestiin Möysä siirtyi 1994 aluksi kehitystehtäviin. Hän toimi pitkään kansainvälisten painosten toimituspäällikkönä ja vuodesta 2012 päätoimittajana. Möysän Yhdysvaltain-vuosina Reader’s Digest on laajentunut muun muassa Romaniaan, Sloveniaan, Serbiaan ja Kroatiaan ja Kiinaan.


title: Raimo Möysä

text: Raimo Möysän puoliso Tina Tötterman on ollut toimittajana ja päätoimittajana "Me Naisissa, Gloriassa, Cosmopolitanissa, Suuressa Käsityölehdessä" ja "Kodin Kuvalehdessä".


title: Jake Bean

text: Jake Bean (s. 9. kesäkuuta 1998 Calgary, Alberta) on kanadalainen jääkiekkoilija, joka edustaa WHL-juniorisarjassa pelaavaa Calgary Hitmenin joukkuetta.


title: Charles McAvoy

text: Charles McAvoy (s. 21. joulukuuta 1997 Long Beach, New York) on yhdysvaltalainen jääkiekkoilija, joka edustaa NHL-liigassa pelaavaa Boston Bruinsia.


title: Dante Fabbro

text: Dante Fabbro (s. 20. kesäkuuta 1998 New Westminster, Brittiläinen Kolumbia, Kanada) on kanadalainen jääkiekkoilija, joka edustaa Bostonin yliopiston joukkuetta. Nashville Predators varasi Fabbron 17. pelaajana .


title: Dennis Cholowski

text: Dennis Cholowski (s. 15. helmikuuta 1998 Langley, Brittiläinen Kolumbia, Kanada) on kanadalainen jääkiekkoilija, joka edustaa BCHL-joukkue Chilliwack Chiefsiä. Detroit Red Wings varasi Cholowskin 20. pelaajana .


title: Luke Kunin

text: Luke Kunin (s. 4. joulukuuta 1997 Chesterfield, Missouri, Yhdysvallat) on yhdysvaltalainen jääkiekkoilija, joka edustaa Wisconsinin yliopiston joukkuetta. Minnesota Wild varasi Kuninin 15. pelaajana .


title: Strasbourg IG

text: Strasbourg Illkirch-Graffenstaden Basket (lyh. SIG, Strasbourg IG tai Strasbourg) on ranskalainen koripalloseura Strasbourgin kaupungista.


title: Strasbourg IG

text: Strasbourg voitti Ranskan mestaruuden vuonna 2005 ja Ranskan cup-mestaruuden vuonna 2015. Seura on esiintynyt useasti eurooppalaisissa seurakilpailuissa. Vuonna 2016 joukkue selviytyi EuroCupin loppuotteluihin, joissa se hävisi Galatasaraylle. Kesäkuussa 2016 Vincent Collet siirtyi pois joukkueen päävalmentajan paikalta, ja hänen tilalleen siirtyi suomalainen Henrik Dettmann.


title: Pentadekanolidi

text: Pentadekanolidi eli syklopentadekanolidi tai eksaltolidi (CHO) on syklisiin estereihin eli laktoneihin kuuluva orgaaninen yhdiste. Yhdistettä käytetään hajusteissa synteettisenä myskinä.


title: Pentadekanolidi

text: Huoneenlämpötilassa pentadekanolidi on valkoisia kiteitä. Yhdisteellä on erittäin voimakas myskinkaltainen tuoksu. Yhdiste ei käytännöllisesti katsoen liukene veteen, mutta liukenee orgaanisiin liuottimiin kuten etanoliin. Pentadekanolidia esiintyy pienissä määrin luonnossa esimerkiksi karhunputkien ("Angelica") juurissa.


title: Pentadekanolidi

text: Pentadekanolin synteesiin on kehitetty useita tapoja. Ensimmäisen kerran sitä valmisti Lavoslav Ružička vuonna 1929. Käytettyjä tapoja ovat muun muassa syklopentadekanonin Baeyer–Villiger-reaktio, lähteien syklododekanonista ja allyylialkoholista, 15-bromipentadekaanihapon kuumennus emäksisissä olosuhteissa, 15-hydroksipentadekaanihapon estereiden vaihtoesteröinti, lähtien tetrahydrofuraanista ja metyyliundekylenaatista sekä heks-5-enyyliundek-10-enoaatin metateesi ja pelkistys.


title: Pentadekanolidi

text: Pentadekanolidia käytetään fiksatiivina hajusteissa.


title: Manuselan kansallispuisto

text: Manuselan kansallispuisto sijaitsee Seramin saarella, Molukkien saaristossa Indonesiassa. Suojelualue on 1 890 km² kokoinen ja kattaa saaresta 11 prosenttia. Puisto on metsäinen ja suojelee erilaisia metsätyyppejä vuoristosademetsiin saakka. Binaiya on puiston korkein huippu ja yltää 3 027 metriin merenpinnasta. Puiston kallioperä on suurelta osin kalkkiveä, joka muodostaa laajoja karstimaisemia. Goa HatuSakan luolamuodostelma on tämän hetkisen tiedon mukaan syvin luola koko Indonesiassa.


title: Manuselan kansallispuisto

text: Seramilla on huomattavan paljon endeemisiä lintulajeja, joiden suojelussa tämä puisto on ensisijainen. Manuselassa elää 14 Seramille endeemistä tai lähes endeemistä lintulajia: sininiskaluri, molukkienkakadu, seraminluri, etelämolukkienkalastaja, seraminkaljumesikko, seraminvihermesikko, seraminrilli, harmaahuppurilli, ja seraminkäpinkäinen, seraminkuhankeittäjä, seramintornipöllö, seraminmonarkki, seraminkuningaskottarainen, molukkienkukastaja.


title: Manuselan kansallispuisto

text: Seramin saaren nisäkäslajisto on sekoitus aasialaisia lajeja (jyrsijöitä ja lepakoita) ja australialaisia pussieläimiä. Manuselan alue on ainoa maailmassa, jossa on tavattu salaperäistä seramsaarenpussimäyrää ("Rhynchomeles prattorum"). Laji kuvattiin seitsemästä yksilöstä, jotka pyydystettiin alueelta vuonna 1920 ja on sukunsa ainoa laji. Tämän jälkeen lajia ei tiettävästi ole havaittu, mutta Seramin eläimistö on niin huonosti tunnettua, että on täysin mahdollista, että laji on edelleen elossa.


title: Manuselan kansallispuisto

text: "Melomys fraterculus"-banaanirotta on ison metsähiiren kokoinen jyrsijä, jota ei myöskään tavata muualla.


title: Manuselan kansallispuisto

text: Ensimmäiset suojelualueet Manuselan vuoristossa perustettiin 1972. Alueella 1978 tehtyjen kartoitusten perusteella ehdotettiin alueiden yhdistämistä yhdeksi suureksi kansallispuistoksi, joka sitten perustettiin vuonna1997. Seramin metsäala on vähentynyt nopeasti ja laittomia hakkuita on tapahtunut myös kansallispuiston alueella. Molukkienkakadu on arvostettu lemmikkieläin ja niiden laiton pyynti luonnosta uhkaa koko lajin luonnonvaraista kantaa. Manuselan kansallispuistoa pidetään lajin vahvana alueena.


title: Manuselan kansallispuisto

text: Manuselan kansallispuiston alueella on useita kyliä. Perinteisesti alueella on asunut paikallisen malaijilais-polynesialaiskielen, manuselan, puhujia.


title: Chorale Roanne Basket

text: Chorale Roanne Basket on ranskalainen koripalloseura Roannen kaupungista.


title: Chorale Roanne Basket

text: Seura voitti Ranskan mestaruuden vuosina 1959 ja 2007. 2000-luvulla se on esiintynyt myös kansainvälisissä seurakilpailuissa. Kaudella 2016–2017 seura tavoitteli nousua takaisin pääsarjaan ja palkkasi muun muassa suomalaiset maajoukkuepelaajat Antti Kanervon ja Matti Nuutisen.


title: Trent Frederic

text: Trent Frederic (s. 11. helmikuuta 1998 St. Louis, Missouri) on yhdysvaltalainen jääkiekkoilija, joka edustaa Yhdysvaltain NCAA-yliopistosarjassa pelaavan Wisconsinin yliopiston jääkiekkojoukkuetta. NHL-joukkue Boston Bruins varasi hänet ensimmäisellä kierroksella 29. pelaajana vuonna .


title: Charles Champaud

text: Charles Champaud tai bulgarialaisittain Sharl Shampov (1865 – ?) oli sveitsiläinen voimistelija. Champaud oli Sveitsin kansalainen ja hän muutti 1800-luvun lopulla Bulgariaan, missä hän toimi voimistelunopettajana sofialaisessa koulussa.


title: Charles Champaud

text: Bulgarian olympiakomitea lähetti hänet Ateenan vuoden 1896 kesäolympialaisiin, missä hän osallistui kolmeen voimistelukilpailuun. Hänen osallistumisensa vuoksi Bulgaria on usein mainittu vuoden 1896 olympialaisiin osallistuneiden maiden joukossa.


title: Logan Stanley

text: Logan Stanley (s. 26. toukokuuta 1998 Kitchener, Ontario) on kanadalainen jääkiekkoilija, joka edustaa NHL-seura Winnipeg Jetsin organisaatiota.


title: Seneca Fallsin konferenssi

text: Seneca Fallsin konferenssi oli heinäkuussa 1848 New Yorkin osavaltion Seneca Fallsissa pidetty kaksipäiväinen kokous, jonka tärkeimpiä puuhanaisia olivat kansalaisoikeusaktiivi Lucretia Mott ja suffragetti Elizabeth Cady Stanton. Konferenssia pidetään feminismin alkusysäyksenä.


title: Seneca Fallsin konferenssi

text: Kokoukseen osallistui 300 naista ja 40 miestä. Sen koollekutsujat Mott ja Stanton saivat kimmokkeen asialle, kun naisia ei hyväksytty osallistujiksi vuoden 1840 orjuuden vastaisessa maailmankonferenssissa Lontoossa. Kokouksen päätös oli, että naisten on saatava yleinen äänioikeus ja tasaveroinen asema yhteiskunnassa. Äänioikeusvaatimuksen muotoili amerikkalainen orjuuden vastustaja Frederick Douglass. Vaatimusten toteuttamiseksi päätettiin perustaa naisliike, jolle 1900-luvun alun Britanniassa annettiin nimitys suffragetit.


title: Seneca Fallsin konferenssi

text: Naisliike sai Seneca Fallsin jälkeen sivustatukea monilta kulttuurihenkilöiltä. Kirjailija Ralph Waldo Emerson julisti Bostonin naisasiakokouksessa 1855, että ”puoli maailmaa kuuluu naisille”. Myös Walt Whitman ja Edward Bellamy korostivat teoksissaan naisliikkeen vaatimusten oikeutusta.


title: Lucas Johansen

text: Lucas Johansen (s. 16. marraskuuta 1997 Port Moody, Brittiläinen Kolumbia, Kanada) on kanadalainen jääkiekkoilija, joka edustaa WHL-joukkue Kelowna Rocketsia. Washington Capitals varasi Johansenin 28. pelaajana .


title: Lucas Johansen

text: Johansenin isoveli Ryan pelaa NHL-seura Nashville Predatorsissa.


title: Brett Howden

text: Brett Howden (s. 29. maaliskuuta 1998 Calgary, Alberta, Kanada) on kanadalainen jääkiekkoilija, joka pelaa NHL-joukkue New York Rangersin organisaatiossa. Alun perin Tampa Bay Lightning varasi hänet ensimmäisellä kierroksella 27. pelaajana . Howden on pelipaikaltaan keskushyökkääjä.


title: Brett Howden

text: "The Sports Forecaster" -sivuston mukaan Howden on luotettava ja monipuolinen kahden suunnan hyökkääjä, joka omaa hyvän rungon, työskentelee ahkerasti ja on kilpailuhenkinen. Hänellä on myös johtajaominaisuuksia. Howdenilla on kuitenkin todistettavaa, jotta hän voisi pelata kärkirooleissa NHL-tasolla. Hänen tulisi myös laukoa enemmän.


title: Brett Howden

text: Howden syntyi Albertan Calgaryssa, mutta kasvoi Manitoban Oakbankissa. Hän on Springfield MHA:n kasvatti. Howden pelasi kaudella 2012–2013 MMHL-juniorisarjan Easton Selectsissa, jonka jälkeen Moose Jaw Warriors varasi hänet koko WHL:n varaustilaisuuden viidentenä pelaajana kesällä 2013. Howden pelasi kauden 2013–2014 vielä lähes kokonaan Selectsissa, jonka paras pistemies ja syöttäjä hän oli tehoilla 24+34=58. Howden jakoi myös joukkueen sisäisen maalipörssin voiton Landon Plettin kanssa. Pudotuspeleissä hän oli yhdeksällä syöttöpisteellään Selectsin paras syöttäjä Kirkland Lycarin kanssa. Howden valittiin kauden päätteeksi MMHL:n ensimmäiseen tähdistökentälliseen. Hän debytoi kauden aikana myös Warriorsin WHL-joukkueessa, jossa Howden pelasi viisi runkosarjaottelua tehden yhden maalin.


title: Brett Howden

text: Varsinaisella WHL:n tulokaskaudellaan 2014–2015 Howden teki 68 runkosarjaottelussa tehot 22+24=46, joilla hän oli Warriorsin neljänneksi paras pistemies. Kaudella 2015–2016 Howden nousi joukkueen kapteenistoon. Hän oli Warriorsin neljänneksi paras pistemies tehoilla 24+40=64. Howden pelasi kauden aikana myös CHL Top Prospects Gamessa.


title: Brett Howden

text: Tampa Bay Lightning varasi Howdenin ensimmäisellä kierroksella 27. pelaajana . Hän teki saman vuoden joulukuussa seuran kanssa kolmivuotisen tulokassopimuksen. Howden nousi kaudella 2016–2017 Warriorsin WHL-joukkueen kapteeniksi. Hän oli tehoilla 38+43=81 joukkueen toiseksi paras pistemies Jayden Halbgewachsin jälkeen. WHL-kauden päätteeksi, huhtikuussa 2017 Howden siirtyi amatööritry-out -sopimuksella AHL-joukkue Syracuse Crunchin vahvuuteen. Hän teki siellä loppukaudella viidessä runkosarjaottelussa tehot 3+1=4 ja kolmessa playoff-ottelussa kaksi syöttöpistettä. Kaudeksi 2017–2018 Howden palasi Warriorsin vahvuuteen. Helmikuussa 2018 Tampa Bay Lightning kauppasi hänet, hyökkääjä Vladislav Namestnikovin, puolustaja Libor Hájekin sekä kesän ensimmäisen ja kesän toisen kierroksen varausvuoron New York Rangersiin vaihdossa puolustaja Ryan McDonaghiin ja hyökkääjä J. T. Milleriin.


title: Brett Howden

text: Howden otti syksyn 2018 harjoitusleirin päätteeksi paikan New York Rangersin NHL-kauden 2018–2019 avauskokoonpanosta. Hän teki NHL-debyyttinsä runkosarjan avauskierroksella 4. lokakuuta 2018 Nashville Predatorsia vastaan. Howden sai ottelussa jääaikaa 10.36 minuuttia ja hän keräsi teholukeman -2. NHL-uransa avausmaalin Howden teki seuraavassa ottelussa 6. lokakuuta 2018 vieraissa Buffalo Sabresia vastaan.


title: Brett Howden

text: Howden pelasi alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Howden valittiin Tanskaa vastaan pelatun alkulohkon ottelun päätteeksi Kanadan ottelun parhaaksi pelaajaksi.


title: Brett Howden

text: Howden pelasi myös alle 18-vuotiaiden MM-kilpailuissa vuosina 2015 ja 2016, joista ensimmäinen turnaus päättyi pronssiin. Vuoden 2016 turnauksessa valmennus valitsi hänet Kanadan turnauksen yhdeksi kolmesta parhaasta pelaajasta. Howden valittiin myös Sveitsiä vastaan pelatun puolivälieräottelun päätteeksi joukkueensa ottelun parhaaksi pelaajaksi.


title: Brett Howden

text: Howden pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän toimi Kanadan kapteenina ja voitti kultaa. Howden edusti myös Canada Whiten joukkuetta World U-17 Hockey Challengessa marraskuussa 2014.


title: Brett Howden

text: Howdenin isoveli Quinton pelaa hyökkääjänä KHL-joukkue Dinamo Minskissä. Hän on pelannut urallaan aiemmin 97 NHL-ottelua ja Quinton oli voittamassa myös olympiapronssia Pyeongchangin olympiakisoissa 2018.


title: Sam Steel

text: Sam Steel (s. 3. helmikuuta 1998 Ardrossan, Alberta, Kanada) on kanadalainen jääkiekkoilija, joka pelaa NHL-joukkue Anaheim Ducksin organisaatiossa. Seura varasi hänet ensimmäisellä kierroksella 30. pelaajana . Steel on pelipaikaltaan keskushyökkääjä.


title: Sam Steel

text: "The Sports Forecaster" -sivuston mukaan Steel on luova, peliä tekevä sentteri, joka liikutta kiekkoa nopeasti ja älykkäästi. Hän on myös erinomainen luistelija sekä työteliäs pelaaja, jolta löytyy myös johtajaominaisuuksia. Steel ei ole kuitenkaan optimaalisen kokoinen NHL-tasolla ja hänen tulee lisätä voimaa maksimoidakseen potentiaalinsa.


title: Sam Steel

text: Steel syntyi Albertan Ardsossanissa, mutta hän kasvoi ja aloitti jääkiekkoilun Sherwood Parkissa. Kaudella 2011–2012 Steel voitti AMBHL-juniorisarjassa Sherwood Park Flyersin sisäisen piste-, maali- ja syöttöpörssin tehoilla 26+24=50. Hän pelasi kauden aikana myös sarjan tähdistöottelussa. Kaudella 2012–2013 Steel sijoittui tehoilla 52+52=104 koko AMBHL:n pistepörssissä toiseksi edellään vain SSAC Lionsin Tyler Benson. Hän pelasi kauden aikana myös sarjan tähdistöottelussa. Steel valittiin AMBHL:n vuoden hyökkääjäksi ja herrasmiespelaajaksi. Hän edusti myös Team Northeastia Alberta Cupissa, jonka piste- ja syöttöpörssin Steel voitti tehoilla 6+9=15. Hän jakoi myös turnauksen maalipörssin voiton Team Calgary Northin Brayden Dunnin ja Team Calgary Southin Matthew Phillipsin kanssa. Turnaus päättyi Team Northeastin voittoon. Steel osallistui myös yhtenä neljästä kanadalaispelaajasta IIHF Development Campiin.


title: Sam Steel

text: Regina Pats varasi Steelin koko WHL:n varaustilaisuuden toisena pelaajana kesällä 2013. Ennen häntä varattiin vain Tyler Benson. Steel pelasi kauden 2013–2014 vielä suurimmaksi osaksi AMHL-juniorisarjaa Sherwood Park Kingsissa. Hän pelasi myös yhden ottelun AJHL-junioriliigan Sherwood Park Crusadersissa. Steel sai Patsissa tililleen viisi runkosarja- ja kaksi playoff-ottelua ilman tehopisteitä. Hän edusti kauden aikana myös Albertan joukkuetta Western Canada Challenge Cupissa, jossa Steel toimi joukkueensa varakapteenina ja voitti kultaa. Hänet valittiin turnauksen tähdistökentälliseen.


title: Sam Steel

text: Varsinaisella WHL:n tulokaskaudellaan 2014–2015 Steel teki 61 runkosarjaottelussa tehot 17+37=54, joilla hän oli Patsin paras syöttäjä ja jakoi sisäisen pistepörssin kolmannen sijan Pavel Padakinin kanssa. Steelin kausi päättyi kuitenkin aivan runkosarjan lopulla nilkkavammaan, eikä hän pelannut pudotuspeleissä. Kaudella 2015–2016 Steel nousi Patsin kapteenistoon. Hän oli joukkueen toiseksi paras pistemies Adam Brooksin jälkeen tehoilla 23+47=70. Steel pelasi kauden aikana CHL Top Prospects Gamessa.


title: Sam Steel

text: Anaheim Ducks varasi Steelin ensimmäisellä kierroksella 30. pelaajana . Hän oli jo seuran toinen varaus Max Jonesin (24. varaus) jälkeen, sillä Ducks sai kaksi varausvuoroa seuran kaupattua aiemmin maalivahti Frederik Andersenin Toronto Maple Leafsiin. Steel teki saman vuoden joulukuussa Ducksin kanssa kolmivuotisen tulokassopimuksen. Hän jatkoi kaudella 2016–2017 Patsin WHL-joukkueessa. Steel voitti koko liigan pistepörssin tehoilla 50+81=131 ja hänet palkittiin Bobby Clarke Trophylla. Steel oli myös koko CHL:n paras pistemies ja hänet palkittiin CHL Top Scorer Awardilla. Pudotuspelien pistepörssissä Steel sijoittui tehoilla 11+19=30 toiseksi edellään vain Seattle Thunderbirdsin Keegan Kolesar. Hän eteni Patsin kanssa aina Ed Chynoweth Cup -finaaleihin saakka, mutta mestaruuden vei lopulta kuitenkin Seattle Thunderbirds otteluvoitoin 4–2. Steel palkittiin WHL:n vuoden pelaajana Four Broncos Memorial Trophylla ja hänet valittiin itäisen konferenssin ensimmäiseen tähdistökentälliseen.


title: Sam Steel

text: Syksyn 2017 harjoitusleirin päätteeksi Anaheim Ducks lähetti Steelin Regina Patsin WHL-joukkueeseen. Hän nousi joukkueen kapteeniksi. Steel oli joukkueen paras pistemies ja syöttäjä tehoilla 33+50=83, kuten myös pudotuspeleissä tehoilla 1+10=11. Hän edusti Patsia WHL-kauden päätteeksi myös Memorial Cupissa, johon seura osallistui isäntäjoukkueena. Pats eteni aina turnauksen finaaliin saakka, mutta mestaruuden vei kuitenkin QMJHL-joukkue Acadie–Bathurst Titan lukemin 3–0. Steel voitti turnauksen piste- ja syöttöpörssin tehoilla 1+10=11 ja palkittiin Ed Chynoweth Awardilla. Hänet palkittiin myös Memorial Cupin arvokkaimpana pelaajana Stafford Smythe Trophylla ja valittiin tähdistökentälliseen.


title: Sam Steel

text: Syksyn 2018 harjoitusleirin päätteeksi Steel otti paikan Ducksin NHL-kauden 2018–2019 avauskokoonpanosta. Hän teki NHL-debyyttinsä näin ollen runkosarjan avauskierroksella 3. lokakuuta 2018 vieraissa San Jose Sharksia vastaan. Steel sai ottelussa jääaikaa 13.07 minuuttia ja hän keräsi teholukeman -1. NHL-uransa avausmaalin Steel teki yhdeksännessä ottelussaan 21. lokakuuta 2018 Buffalo Sabresia vastaan. Hän keräsi ottelusta teholukeman +2. Steel valittiin ottelun kakkostähdeksi. Saman kuun lopulla Ducks lähetti hänet ja Joseph Blandisin AHL-joukkue San Diego Gullsin vahvuuteen, samalla kun seura kutsui NHL-vahvuuteensa Kalle Kossilan ja Kiefer Sherwoodin.


title: Sam Steel

text: Steel pelasi alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Steel oli Kanadan toiseksi paras pistemies Jordan Kyroun jälkeen tehoilla 4+5=9. Hän pelasi myös alle 18-vuotiaiden Ivan Hlinkan muistoturnauksessa vuonna 2015, jolloin Steel voitti kultaa. Hän edusti myös Canada Blackin joukkuetta World U-17 Hockey Challengessa marraskuussa 2014, jolloin Steel toimi joukkueensa varakapteenina.


title: Sam Steel

text: Steelin isoveli Patrick pelasi jääkiekkoa A-junioriksi asti, kunnes hän menehtyi vain 18-vuotiaana havaitsemattoman sydänvian vuoksi marraskuussa 2011.


title: Tage Thompson

text: Tage Thompson (s. 30. lokakuuta 1997 Phoenix, Arizona, Yhdysvallat) on yhdysvaltalainen jääkiekkoilija, joka edustaa Connecticutin yliopistoa. St. Louis Blues varasi Thompsonin 26. pelaajana .


title: Riley Tufte

text: Riley Tufte (s. 4. lokakuuta 1998 Coon Rapids, Minnesota, Yhdysvallat) on yhdysvaltalainen jääkiekkoilija, joka edustaa USHL-joukkue Fargo Forcea. Dallas Stars varasi Tuften 25. pelaajana .


title: Conquest Vehicles

text: Conquest Vehicles on kanadalainen autonvalmistaja, joka suunnittelee ja valmistaa käsityönä maastoautoja.


title: Conquest Vehicles

text: Yhtiön pääkonttori sijaitsee Torontossa. Conquest Vehiclesin valmistamia ajoneuvoja ei ole toimitettu Suomeen yhtäkään.


title: Conquest Vehicles

text:
Knight XV on täysin panssaroitu maastoauto. Mallin tuotanto on rajattu sataan yksilöön vuodessa. Vesa Keskinen on tilannut yhden ja on julkisuudessa luvannut laittaa auton asiakkaiden nähtäville Tuurin kyläkauppaan.
Evade on Ford F550 Super Dutyn alustalle rakennettu maastoauto. Evaden kori valmistettu alumiini-teräs-seoksesta, ja on näin ollen huomattavasti kevyempi kuin Knight XV -malli. Mallia valmistetaan sekä diesel- että bensiinimoottorilla.


title: Ryan Lindgren

text: Ryan Lindgren (s. 11. helmikuuta 1998 Minneapolis, Minnesota) on yhdysvaltalainen jääkiekkoilija, joka edustaa Yhdysvaltain NHL-seura New York Rangersin organisaatiossa. Boston Bruins varasi hänet toisella kierroksella 49. pelaajana vuonna .


title: Mustikkavuoren kisarata

text: Mustikkavuoren kisarata on Ähtärissä sijaitseva frisbeegolfrata, joka on suunniteltu aktiiviharrastajille. Se onkin saanut Suomen parhaimman mahdollisen AAA1-luokituksen. Tämän 20-väyläisen kisaradan lisäksi Ähtärissä on 10-väyläinen perherata.


title: Mustikkavuoren kisarata

text: Mustikkavuorella oli vuodesta 2010 lähtien pieni frisbeegolfrata, joka rakennettiin kaupungin toimesta. Radalla oli itsetehdyt korit eikä ollenkaan heittopaikkoja.


title: Mustikkavuoren kisarata

text: Nykyinen rata on rakennettu vuonna 2015 EU-rahoitteisesti paikallisten frisbeegolfpelaajien toimesta. Radalle tehtiin heittopaikat, väyläopasteet ja sinne uusittiin korit. Radalla järjestettiin Bleberry High Hills-kutsukilpailu, johon osallistui pelaajia ympäri Suomen. Osallistujat antoivat palautetta radasta, jonka pohjalta se sai nykyisen muotonsa. Radan varsinaiset avajaiset olivat 3.5.2016.


title: Pilkington

text: Pilkington on kansainvälinen lasinvalmistaja. Pilkington valmistaa erityisesti autojen ikkunalaseja. Pilkingtonin pääkonttori sijaitsee Isossa-Britanniassa. Suomessa Pilkingtonin tehtaat sijaitsevat Tampereella ja Laitilassa.


title: Barclays

text: Barclays on brittiläinen pankki- ja finanssiryhmä. Barclays toimii yli 50 maassa, ja sillä on yli 48 miljoonaa asiakasta. Barclaysin pääkonttori sijaitsee Lontoossa, Isossa-Britanniassa. Taseensa perusteella (2 102,74 mrd. USD) pankki luokiteltiin vuonna 2015 maailman 10. suurimmaksi julkisesti noteeratuksi pankiksi.


title: Barclays

text: Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä merkittävimmistä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Barclays

text: Barclaysin historia juontuu vuonna 1690 City of Londonissa perustettuun kultasepän pankkiiriliikkeeseen. Pankki on nimetty John Barclayn mukaan. Yhdysvaltalainen urheiluareena Barclays Center on nimetty pankin mukaan.


title: Vihdin kirkonkylä

text: Vihdin kirkonkylä on Vihdin kunnan toiseksi suurin taajama ja entinen hallinnollinen keskus (kunnanvirasto muutti kirkonkylästä Nummelaan vuonna 2004). Kirkonkylä sijaitsee Vihdin pohjoisosassa Hiidenveteen kuuluvan Kirkkojärven pohjoisrannalla. Asukkaita kylässä on noin 3500.


title: Vihdin kirkonkylä

text: Kirkonkylässä sijaitsevat muun muassa Vihdin kirkko, Pyhän Birgitan kirkon rauniot, Vihdin museo, taidetalo Siirilä ja kesäteatteri. Kirkonkylällä pidetään kesäisin Wuosisatamarkkinat ja juhannusjuhlat, jotka molemmat keräävät tuhansia vieraita. Kesällä 2016 kylässä pidettiin valtakunnalliset lähetysjuhlat.


title: Vihdin kirkonkylä

text: Vuonna 1994 Vihdin kirkonkylä valittiin Vuoden uusmaalaiseksi kyläksi.


title: Nytheatre.com

text: Nytheatre.com on teatterien tieto- ja arvostelusivusto, joka perustettiin vuonna 1997. Se on omistettu indie-teattereiden parantamiseen New Yorkissa.


title: Nytheatre.com

text: Vuonna 2000,The Washington Post kehui sitä: faneille omistautuneeksi.


title: Nytheatre.com

text: Vuonna 2001, "The Salt Lake Tribune" kirjoitti, että sivustolla on "näytteenotto Manhattan on uskomaton runsaudensarvi teatteri tarjoukset helpompaa kuin koskaan ennen".


title: Nytheatre.com

text: Vuonna 2005, Gothamist kirjoitti: "Teatterifanit ovat jo jonkin aikaa voineet saada ainakin jonkinlainen käsityksen siitä ketkä esiintyvät ensi vuonna lavalla, muidenkin kuin brändi-nimien esityksistä".


title: Nytheatre.com

text: Vuonna 2007 "Cincinnati CityBeat" kutsui sivustoa "erinomaiseksi lähteeksi. Se on ajantasalla, sekä luotettava luettelo teatteripiirin ulkopuolellekin. Tämä riippumaton sivusto ei ota vastaan lahjontaa. Se on suodattamaton tietolähde."


title: Maria Stenroos

text: Maria Stenroos (s. 1974) on suomalainen toimittaja. Hän toimi Yleisradion EU-kirjeenvaihtajana Brysselissä vuosina 2014–2016. Aiemmin Stenroos on työskennellyt Ylen uutistoimituksessa.


title: Maria Stenroos

text: Stenroos on opiskellut tiedotusoppia Tampereen yliopistossa, josta hän on valmistunut yhteiskuntatieteiden maisteriksi. Stenroos on tehnyt työuransa Yleisradiossa, jossa hän on työskennellyt muun muassa politiikantoimittajana, kotimaantoimittajana, uutispäällikkönä sekä Aamu-tv:n juontajana. Pisimpään hän on työskennellyt Ylen televisiouutisissa.


title: Maria Stenroos

text: Syyskuussa 2014 Stenroos aloitti Ylen Brysselin-kirjeenvaihtajana, ja hän toimi tehtävässä kaksivuotiskauden. Syyskuussa 2016 hän jatkoi Ylen politiikantoimittajana.


title: D.S.

text: D.S. on Michael Jacksonin kappale vuonna 1995 julkaistulta -albumilta. Kappaleen sanat kertovat "Dom Sheldon"-nimisestä miehestä, josta Jackson laulaa kriittiseen sävyyn. "Dom Sheldonin" on arveltu tarkoittavan Tom Sneddonia, joka johti rikostutkintaa, kun Jacksonia syytettiin lapsen seksuaalisesta hyväksikäytöstä vuonna 1993. Nimet kuulostavatkin lausuttuina samanlaisilta ja Sneddon kertoi itsekin uskovan kappaleen kertovan hänestä. Sanat on painettu albumin kansivihkoon. Kappaleessa on mukana myös kitaristi Slash, joka soittaa kitarasoolon. "D.S.:ää" ei julkaistu singlenä, kuten useat muut albumin kappaleet julkaistiin.


title: BLNO

text: BLNO on Norjan koripallon miesten pääsarja. Sarjaa on pelattu kaudesta 2000–2001 lähtien. Sarjan voittaja on koripallon Norjan mestari.


title: Vihdin seurakunta

text: Vihdin seurakunta on Suomen evankelisluterilaisen kirkon Espoon hiippakuntaan kuuluva seurakunta. Se käsittää Vihdin kunnan alueen Uudellamaalla.


title: Vihdin seurakunta

text: Seurakunnalla oli 31.12.2016 20 564 jäsentä (71 % kunnan väestöstä) ja 70 työntekijää. Seurakunnan kirkkoherrana toimii Pekka Valkeapää.


title: Vihdin seurakunta

text: Seurakunta pitää jumalanpalveluksia Vihdin kirkossa, Nummelan seurakuntakeskuksessa ja Vihtijärven kappelissa. Lisäksi seurakunta omistaa Vihdin seurakuntatalon, Pyhän Birgitan kirkon rauniot ja kerhotilana toimivan Pappilan Vihdin kirkonkylällä. Tämän lisäksi kerhotoimintaa pidetään kerhohuoneistossa Ojakkalassa. Seurakunnalla on kolme hautausmaata, joista Vihdin hautausmaalla sijaitsee siunauskappeli. Lisäksi seurakunta omistaa leirikeskus Riuttarannan Moksissa. Vuosina 2015–2016 Riuttaranta toimi vastaanottokeskuksena.


title: Vihdin seurakunta

text: Vihdin seurakunta järjesti valtakunnalliset lähetysjuhlat Vihdissä kesällä 2016.


title: Tarmo Reunanen

text: Tarmo Teemu Juhani Reunanen (s. 1. maaliskuuta 1998 Äänekoski) on suomalainen jääkiekkopuolustaja, joka edustaa SM-liigajoukkue Rauman Lukkoa.


title: Tarmo Reunanen

text: Faneille.com -sivuston toimittaja Toni Rajamäen mukaan Reunanen on pienehkö puolustaja, mutta siihen nähden kokonaisvaltainen. Rajamäen mukaan hän loistaa omassa päässä pelinlukutaidoillaan ja hyökkäyspäässä kiekollisilla avuillaan.


title: Tarmo Reunanen

text: Reunanen on Turun Palloseuran kasvatti. Kaudella 2012–2013 hän toimi vuoden "alaikäisenä" seuran C-nuorten kapteenina. Reunanen oli joukkueen tehokkain puolustaja sekä C-nuorten SM-karsinnoissa tehoilla 2+8=10 että runkosarjassa tehoilla 3+7=10. Kaudella 2013–2014 hän oli TPS:n B-nuorten tehokkain puolustaja tehoilla 10+10=20. Kaudella 2014–2015 Reunanen oli jo 16-vuotiaana seuran A-nuorten kärkipuolustaja ja hän oli TPS:n paras syöttäjä ja tehokkain puolustaja tehoilla 8+22=30. Reunanen sijoittui koko A-nuorten SM-liigan puolustajien pistepörssissä kymmenenneksi. Hänet valittiin sarjan lokakuun 2014 kuukauden tulokaspelaajaksi. Reunanen voitti kauden päätteeksi A-nuorten Suomenmestaruuden.


title: Tarmo Reunanen

text: Toukokuussa 2015 Reunanen teki kolmivuotisen juniorisopimuksen TPS:n SM-liigajoukkueen kanssa. Samana kesänä Jokerit varasi hänet 102. pelaajana . Reunanen pelasi kaudella 2015–2016 TPS:n A-nuorissa vain 11 runkosarjaottelua, kunnes hänen runkosarjansa päättyi loukkaantumiseen. Reunanen edusti TPS:ää ennen loukkaantumistaan myös Junior Club World Cupissa. Hän palasi kaukaloihin A-nuorten SM-liigan pudotuspeleissä sekä vahvisti myös TPS:n B-nuoria. Reunanen ei debytoinut kauden aikana seuran liigajoukkueessa.


title: Tarmo Reunanen

text: New York Rangers varasi Reunasen neljännellä kierroksella 98. pelaajana . Kaudella 2016–2017 hän debytoi TPS:n SM-liigajoukkueessa. Reunanen teki miesten pääsarjadebyyttinsä Mestarien liigassa 24. elokuuta 2016 norjalaista Lørenskog IK:ta vastaan. Hänet merkittiin TPS:n kakkospuolustajapariin Martin Bergerin viereen. Reunanen sai ottelussa tilastomerkinnän +1. Hän pelasi kolme CHL-ottelua ilman tehopisteitä, kunnes syyskuussa TPS lainasi Reunasen koko kauden kattavalla sopimuksella Mestis-joukkue TuToon. Joukkuetta valmentaa hänelle TPS:n A-nuorista tuttu Miika Elomo. Reunasen tulokaskausi Mestiksessä toi 42 runkosarjaottelussa yhdeksän syöttöpistettä. Koska TPS oli nimennyt Reunasen ns. nuorten pelaajien listalle, hän pystyi pelaamaan joukkueen vahvuudessa vielä siirtotakarajan jälkeen. Reunanen sai tililleen ensimmäisen SM-liigaottelunsa 17. helmikuuta 2017 Helsingin IFK:ta vastaan. Hän jäi ottelussa kuitenkin ilman peliaikaa. Reunanen sai TPS:ssä tililleen kaksi SM-liigaottelua ja hän jäi TuTon sijaan lopulta TPS:n A-nuorten vahvuuteen. Tammikuussa 2017 Reunanen teki TPS:n kanssa kaksivuotisen jatkosopimuksen.


title: Tarmo Reunanen

text: Alkukaudella 2017–2018 Reunanen pelasi TPS:ssä 25 runkosarja- ja kuusi CHL-ottelua tehden kolme syöttöpistettä. Hän pelasi myös kymmenen ottelua seuran A-nuorissa. Marras- ja joulukuun 2017 vaihteessa Reunanen pelasi kaksi ottelua lainalla Mestis-joukkue Savonlinnan Pallokerhossa. Tammikuussa 2018 Reunanen siirtyi kevääseen 2019 asti kestävällä ja yhden optiovuoden sisältävällä sopimuksella Rauman Lukkoon. Hän teki siellä loppukaudella kahdeksassa runkosarjaottelussa yhden syöttöpisteen. Tammikuussa 2019 Reunanen teki Lukon kanssa kaksivuotisen jatkosopimuksen.


title: Tarmo Reunanen

text: Reunanen edusti Suomea alle 18-vuotiaiden Ivan Hlinkan muistoturnauksessa vuonna 2015. Hän oli mukana myös alle 18-vuotiaiden MM-leiriryhmässä vuoden 2015 turnaukseen, mutta Reunanen ei päässyt kuitenkaan lopullisen kisajoukkueeseen.


title: Tarmo Reunanen

text: Reunanen edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2015, joista jälkimmäisenä mainittu turnaus päättyi pronssiin. Hän oli turnauksessä myös viidellä syöttöpisteellään joukkueensa paras syöttäjä Aapeli Räsäsen kanssa. Reunanen on kuulunut myös alle 17-vuotiaiden maajoukkueen kapteenistoon. Yhteensä hän on pelannut 11 nuorten ja 39 poikien maaottelua.


title: Tarmo Reunanen

text: Reunanen valmistui ylioppilaaksi Kerttulin lukiosta keväällä 2017.


title: Niclas Almari

text: Niclas Almari (s. 11. toukokuuta 1998 Espoo) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa.


title: Niclas Almari

text: Almari aloitti jääkiekkoilun 6-vuotiaana Kirkkonummen Salamoissa. Hän siirtyi omien sanojensa mukaan noin 13-vuotiaana Espoon Palloseuraan ja sieltä sittemmin Espoo Bluesiin, jonka C-nuorten kapteenina Almari toimi kaudella 2013–2014. Almari johdatti joukkueen kauden päätteeksi C-nuorten Suomenmestaruuteen ja hänet valittiin C-nuorten SM-sarjan tähdistökentälliseen. Kesken kauden 2015–2016 Almari siirtyi Bluesista Jokereiden A-nuoriin.


title: Niclas Almari

text: Huhtikuussa 2016 Almari teki kolmivuotisen sopimuksen Hämeenlinnan Pallokerhon SM-liigajoukkueen kanssa. Pittsburgh Penguins varasi hänet viidennellä kierroksella 151. pelaajana . Almari sai tililleen ensimmäisen SM-liigaottelunsa kauden 2016–2017 avauskierroksella 17. syyskuuta 2016 Oulun Kärppiä vastaan. Hänet merkittiin HPK:n seitsemänneksi puolustajaksi ja Almari jäi ottelussa lopulta ilman peliaikaa. Ensimmäiset peliaikansa hän sai SM-liigassa seuraavassa ottelussa 20. syyskuuta 2016 vieraissa Porin Ässiä vastaan, jolloin Almari sai jääaikaa 9.52 minuuttia. Hän sai ottelusta tehomerkinnän +1. Liigauransa avausmaalin Almari teki 5. lokakuuta 2016 Mikkelin Jukureita vastaan. Harri Ojanperä valitsi hänet ottelun Alumnien tähtien kakkostähdeksi.


title: Niclas Almari

text: Kaikkiaan Almari pelasi tulokaskautensa 2016–2017 aikana SM-liigassa 24 runkosarjaottelua tehopistein 3+2=5. Noin puolet runkosarjastaan hän pelasi lainalla Mestis-joukkue Lempäälän Kisassa, jossa Almari pelasi 23 runkosarjaottelua tehopistein 1+6=7. Loppukaudella hän siirtyi vahvistamaan HPK:n A-nuoria. Almari oli tehoilla 1+10=11 koko A-nuorten SM-liigan pudotuspelien tehokkain puolustaja sekä HPK:n paras pistemies ja syöttäjä. Hän jakoi myös sarjan tehotilaston voiton Lukon Matias Lainion kanssa lukemalla +8. Almari voitti kauden päätteeksi A-nuorten Suomenmestaruuden. HPK:ssa viettämänsä kauden jälkeen, huhtikuussa 2017 hän siirtyi loppukevääksi amatööritry-out -sopimuksella AHL-joukkue Wilkes-Barre/Scranton Penguinsin vahvuuteen. Almari ei saanut siellä kuitenkaan tililleen otteluakaan.


title: Niclas Almari

text: Joulukuussa 2017 HPK vuokrasi Almarin loppukauden 2017–2018 kattavalla sopimuksella Mestis-joukkue Espoo Unitediin. Hän pelasi siellä lopulta vain yhdeksän ottelua, kun Almari sai poissolojen mytö peliaikaa HPK:ssa, jossa hän pelasi 41 runkosarjaottelua tehopistein 4+4=8. Almari edusti joukkuetta myös Spengler Cupissa. Hän pelasi kauden aikana Mestistä Espoo Unitedin lisäksi myös neljän ottelun verran LeKissä. HPK:n kauden päätyttyä Almari siirtyi jälleen amatööritry-out -sopimuksella loppukevääksi Wilkes-Barre/Scranton Penguinsin AHL-joukkueeseen. Tällä kertaa hän sai joukkueessa myös peliaikaa; Almari sai Penguinsissa tililleen kaksi runkosarja- ja yhden playoff-ottelun.


title: Niclas Almari

text: Almari edusti Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2015, joista jälkimmäisenä mainittu turnaus päättyi pronssiin. Hänet valittiin myös alle 18-vuotiaiden MM-leiriryhmään vuonna 2016, mutta Almari ei kuitenkaan mahtunut lopullisen kisajoukkueeseen. Yhteensä hän on pelannut 11 nuorten ja 34 poikien maaottelua.


title: Acanthopholis

text: Acanthopholis (nimen merkitys: ”piikikäs kilpi”) on sukupuuttoon kuollut ankylosaureihin kuulunut dinosaurussuku. "Acanthopholis" on yksi ensimmäisenä löydetyistä ankylosaureista. Alkuperäiset fossiilit kuuluivat nelijalkaiselle kasvinsyöjälle, joka hampaiden muodon ja panssarin perusteella on luokiteltu nodosaureihin. "Acanthopoliksen" hajanaisia fossiileja on löydetty pitkin rantaa Kentistä, Englannista läheltä Folkestonea. Suvun taksonominen historia on muiden varhain kuvattujen dinosaursten tapaan hyvin epäselvä. Suurin osa kuvatuista lajeista koostuvat oikeastaan ornitopodeille, sauropodeille ja jopa kilpikonnille kuuluvista jäänteistä. Tästä syystä sukua pidetään "nomen dubiumina".


title: Acanthopholis

text: "Acanthopholiksen" pituudeksi on arvioitu 3–5,5 metriä ja painoksi 380 kilogrammaa. Sen panssarissa koostui soikeanmuotoisista levyistä. Kaulaa ja niskaa suojasi piikkirivistö.Dixon2014


title: Kim Yong-sik

text: Kim Yong-sik -nimisiä henkilöitä ovat:


title: Achillobator

text: Achillobator (nimen merkitys: "Akillessoturi") oli teropodeihin kuulunut dinosaurussuku. Se eli liitukaudella Turonia-vaiheelta Campania-vaiheelle. "Achillobator" on saanut nimensä sen hyvin kehittyneistä akillesjänteistä. "Achillobator" oli lihansyöjä ja sen fossiileita on löydetty Mongoliasta.


title: Achillobator

text: "Achillobatorin" jäänteitä löydettiin mongolialais-venäläiseltä kaivaukselta Dornogovin provinssissa Mongoliassa vuonna 1989. Dinosaurukselle annettiin kuitenkin nimi vasta 10 vuotta myöhemmin vuonna 1999. Jäänteet ovat osittaisia ja sekalaisia. Niihin kuuluu muun muassa selkänikamia, etu- ja takaraajan luita, lapa, kylkiluita ja hampaita sisältävä palanen yläleukaa.


title: Achillobator

text: Löydettyjen fossiilien perusteella "Achillobator" oli erityisen suurikokoinen dromaeosauri. Sen pituus oli arviolta kuusi metriä. "Achillobatorin" lähimmät sukulaiset olivat "Dromaeosaurus" ja "Utahraptor".


title: Johan Henrik Deuntzer

text: Johan Henrik Deuntzer (1845–1918) oli tanskalainen Venstre-puolueen poliitikko ja oikeustieteilijä. Hän toimi maansa pääministerinä 1901–1905. Deuntzer valmistui oikeustieteen maisteriksi Kööpenhaminan yliopistosta vuonna 1867, ja toimi oikeustieteen professorina 1872–1901. Hän oli yksi Itä-Intian kauppakomppanian perustajista.


title: Jens Christian Christensen

text: Jens Christian Christensen (1856–1930) oli tanskalainen opettaja ja Venstre-puolueen poliitikko. Hän valmistui opettajaksi vuonna 1877 ja toimi pääministerinä 1905–1908.


title: German Rubtsov

text: German Rubtsov (s. 27. kesäkuuta 1998 Tšehov, Venäjä) on venäläinen jääkiekkoilija, joka edustaa NHL-seura Philadelphia Flyersin organisaatiota.


title: Sami Thessman

text: Sami Thessman on suomalainen art director ja mainonnan suunnittelija, joka tekee kansainvälistä uraa. Hänet nimitettiin vuonna 2016 New Yorkin Wunderman-mainostoimiston ylimmäksi luovaksi johtajaksi. Sitä ennen hän on toiminut Havas New Yorkin luovana johtajana sekä TBWA-ketjun digitoimistojen kansainvälisenä luovana johtajana Hongkongissa ja Helsingin TBWA.n luovana johtajana. Hän aloitti uransa Skandaali- ja Dynamo -toimistoissa Helsingissä.


title: Sami Thessman

text: Thessman on opiskellut it-tekniikkaa 1990-luvun lopussa Käpylän ammattioppilaitoksessa ja it-tradenomiksi 2000-luvun alussa Haaga-ammattikorkeakoulussa.


title: Jacksepticeye

text: Jacksepticeye (oikealta nimeltään Seán William McLoughlin, s. 7. helmikuuta 1990) on irlantilainen videopelejä pelaava ja niistä videoita tekevä YouTube-käyttäjä. Hänen youtube-kanavansa on tilaajamäärältään Irlannin suurin.


title: Jacksepticeye

text: Kesäkuussa 2018 hänellä on 19,2 miljoonaa tilaajaa ja hänen videoillaan on yhteensä 9,5 miljardia näyttökertaa.


title: Biasca

text: Biasca on kunta Etelä-Sveitsissä, Ticinon kantonissa, parikymmentä kilometriä Bellinzonan kaupungista pohjoiseen. Kunnassa on runsaat 6 000 asukasta.


title: Biasca

text: Biasca sijaitsee Ticinojoen ja sen sivujoen Brennon yhtymäkohdassa Leventinan laaksossa () italiankielisessä Sveitsissä.


title: Biasca

text: Biasca on Sveitsin Alppien poikki kulkevien pääreittien varrella: sekä moottoritie A2 Saksasta Italiaan että Gotthardin rautatie Luzernista Chiassoon kulkevat Biascan kautta.


title: Tauno Sjöstedt

text: Tauno Johannes Sjöstedt (29. kesäkuuta 1916 Hamina – 13. heinäkuuta 1995 Hamina) oli suomalainen näytelmäkirjailija.


title: Tauno Sjöstedt

text: Sjöstedt toimi ammattikoulun opettajana Haminassa. Hän esiintyi vuonna 1974 Yle TV2:n "Kasvo"-dokumenttiohjelmassa jossa hän kertoi ammatistaan ja pohti myös yleisesti kulttuurin merkitystä.


title: Tauno Sjöstedt

text: Sjästedt kuului vuonna 1972 Karhulassa toimintansa aloittaneen Pekkas-ryhmä r.y.-kulttuuriyhdistyksen perustajiin.


Luettelo Tampereen julkisista taideteoksista ja muistomerkeistä sisältää Tampereen puistoissa, kaduilla ja aukioilla olevia pysyvästi sijoitettuja julkisia taideteoksia, muistomerkkejä ja muistolaattoja. Ne voivat kuulua joko Tampereen taidemuseon tai kaupungin kokoelmiin, tai ovat julkisilla paikoilla olevia liikelaitosten, yritysten, valtion ja yksityisten tonteilla sijaitsevia ja näiden omistamia teoksia. Rakennusten sisällä olevia julkisia teoksia ei mainita. Luettelossa on myös hautausmailla olevia yleisiä muistomerkkejä ja patsaita, mutta ei yksittäisten hautojen veistoksia.


title: Luettelo Tampereen julkisista taideteoksista ja muistomerkeistä

text: Tässä luettelossa on neljä osaa: Tampereen julkiset taideteokset ja muistomerkit, Vuoreksen kaupunginosassa olevan taideohjelman teokset, muistolaatat Tampereella sekä seinämaalaukset Hiedanrannassa.


text: Tampereella on pelkästään kaupungin taidekokoelmaan kuuluvia ulkoveistoksia noin 140. Lisäksi henkilöiden tai tapahtumien muistoksi on paljastettu noin sata muistolaattaa.


text: Varhaisia ja näkyviä julkisia teoksia Tampereella ovat tuntemattomaksi jääneen tekijän "Kotkankallion muistomerkki" (1830-luku) Tammerkosken rannalla Finlaysonissa ja Robert Huberin "Keskustorin suihkukaivo" (1883). Näkyviä varhaisia veistoksia kaupungissa ovat esimerkiksi Viktor Janssonin "Vapaudenpatsas" (1921), Wäinö Aaltosen "Pirkkalaisveistokset" (1928–1929) tai Viktor Janssonin "Kajastus" (1930) Sorsapuistossa.


text: Vanhin naisveistäjän tekemä julkinen teos Tampereella on Kirsti Liimataisen "Kurun haaksirikon uhrien muistomerkki", joka paljastettiin Kalevankankaan hautausmaalla vuonna 1930.


text: Sara Hildénin taidemuseon veistospuisto avattiin Särkänniemessä vuonna 1979 samanaikaisesti Tampereen kaupungin ylläpitämän taidemuseon kanssa. Veistospuistossa on parikymmentä taidemuseon kokoelmiin kuuluvaa veistosta. Eräs näkyvimmistä on Rauni Liukon "Ruuhkaratikka" (1973). Teoksia veistospuistossa on myös muun muassa Harry Kivijärveltä, Hannu Sireniltä, Bård Breivikiltä ja Kimmo Pyyköltä.


text: Tampereen Vuoreksessa on toteutettu taideohjelma "Luonnon heijastumia", jonka tilaajana oli Tampereen kaupungin Vuores -hanke. Se oli esillä 2005 järjestetyssä ”Vuores – mahdollisuus taiteelle” -seminaarissa. Taideohjelma on toteutettu alueittain ja siihen kuuluu yli 50 toteutettua julkista teosta.


text: Kappaleessa "Taideteokset ja muistomerkit" mainitaan vain sellaisia muistolaattoja, jotka ovat muistomerkin, muistopuun, muistokiven tai reliefin yhteydessä. Pelkät muistolaatat ovat kappaleessa "Muistolaatat".


text: Luettelossa on pysyvästi julkisilla paikoilla olevia taideteoksia ja muistomerkkejä sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa tai Tampereen tilastoaluejaon mukaista tilastoaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).


text: Ajatus Vuoreksen taideohjelmaan syntyi vuonna 2005 järjestetyssä seminaarissa. Ohelmassa, jonka teema on "Luonnon heijastumia" määritellään taiteen teemat, sijoittelu ja toteuttamisen periaatteet. Ohjelman on tilannut Tampereen kaupungin Vuores –hanke. Vuoreksessa suurin osa taiteesta yhdistyy rakennusmateriaaleihin ja rakentamiseen. Ohjelmassa olevat teokset ovat valmistuneet vuosina 2007-2017.


text: Tämä kappale sisältää Tampereen muistolaatat. Tampereen taidemuseon mukaan henkilöiden tai tapahtumien muistoksi on Tampereella paljastettu noin sata muistolaattaa.


text: Luettelossa mainitaan vain pelkät julkiset muistolaatat. Jos muistolaatta on muistokiven, muistomerkin, muistopuun, reliefin tai vastaavan yhteydessä, se luetteloidaan kohtaan "Taideteokset ja muistomerkit".


text: Väliaikainen Hiedanranta on tunnettu katutaiteen kohde näyttävien seinämaalausten ja graffitien takia. Luettelossa esitellään alueen merkittävimpiä seinämaalauksia.


title: Acristavus

text: Acristavus (nimi tarkoittaa ”ei-harjallista isoisää”) oli noin 72–83 miljoonaa vuotta sitten liitukauden loppupuolella Campania-vaiheella elänyt dinosaurussuku. "Acristavukset" olivat kasvinsyöjiä, ja niiden fossiileita on löydetty Montanasta ja Utahista, Yhdysvalloista. "Acristavus" kuului hadrosaureihin.


title: Ruotsi kesäolympialaisissa 1896

text: Ateenan vuoden 1896 olympialaisiin osallistui yksi ruotsalaisurheilija, kun Henrik Sjöberg osallistui olympialaisten yleisurheiluun ja voimisteluun. Parhaiten hän menestyi korkeushypyssä, jossa hän sijoittui neljänneksi.


title: Henrik Sjöberg

text: Henrik Sjöberg oli ensimmäinen olympialaisiin osallistunut ruotsalaisurheilija. Hän osallistui vuoden 1896 kesäolympialaisiin ainoana ruotsalaisena. Hän osallistui olympialaisten yleisurheiluun ja voimisteluun. Korkeushypyssä hän sijoittui neljänneksi. Sjöberg menehtyi tapaturmaisesti 30-vuotiaana vuonna 1905.


title: Johann Gottfried Wilhelm Palschau

text: Johann Gottfried Wilhelm Palschau (ven. Иоганн Готфрид Вильгельм Пальшау, "Iogann Gotfrid Vilʹgelʹm Palʹšau") (21. joulukuuta 1741 Kööpenhamina? – 3. kesäkuuta tai 5. heinäkuuta 1815 Pietari) oli saksalais-venäläinen cembalisti, pianisti ja säveltäjä. Hänen isänsä oli holsteinilaissyntyinen Tanskan kuninkaallisen oopperan orkesterin viulisti Peter Jacob Palschau (noin 1708–1793).


title: Johann Gottfried Wilhelm Palschau

text: Johann Gottfried Wilhelm Palschau konsertoi lapsuudestaan alkaen, esiintyen mm. Lontoossa vuonna 1754 ja Hampurissa 1761. Vuosikymmentä myöhemmin hän oleskeli Riiassa Johann Gottfried Müthelin oppilaana. Vuonna 1777 Palschau muutti Pietariin, jossa hän seuraavasta vuodesta alkaen lukeutui tuolloin perustetun Uuden musiikin seuran (ven. Новое Музыкальное Общество, "Novoe Muzykalʹnoe Obŝestvo") ammattimuusikkojäsenistöön.


title: Johann Gottfried Wilhelm Palschau

text: Palschaun säveltuotannosta on säilynyt kaksi konserttoa cembalolle ja jousiorkesterille (In Riga: preſſo Giovan. Feder. Hartknoch, 1771), kaksi sonaattia cembalolle (julk. Nürnbergissä 1762) sekä useita, mm. venäläisiin kansansävelmiin pohjautuvua muunnelmasarjoja, ml. "Chanson russe variée …", opus 1 (Gotha; Petersburg: Gerstenberg & Dittmar, [julkaisuvuosi tuntematon]), "Huit variations sur l'air français (Ah! Vous dirai-je Maman) pour le piano-forte" (Petersburg: chez Brieffs grande Morskoy maison, [julkaisuvuosi tuntematon]) ja "Air varié à quatre mains pour le clavecin ou piano-forte" (Petersburg: Gebrüder Sprewitz, [julkaisuvuosi tuntematon]), ja muuta kosketinsoitinmusiikkia, esimerkiksi "Menuet favori varié pour le fortepiano" (Moskau: Kastner & Co., [julkaisuvuosi tuntematon]).


title: Werner Ryselin

text: Gustaf Werner Ryselin (22. heinäkuuta 1870 Oulu – 31. joulukuuta 1939 Järvenpää) oli suomalainen insinööri ja teollisuusjohtaja.


title: Werner Ryselin

text: Ryselinin vanhemmat olivat merikapteeni, kauppias Johan Gustaf Ryselin ja Elisabet Manninen. Hän pääsi ylioppilaaksi 1890 Oulun yksityislyseosta ja valmistui insinööriksi 1894. Tämän jälkeen hän työskenteli höyryveturitehtailla Sveitsissä ja Saksassa 1894–1896.


title: Werner Ryselin

text:
Ryselin toimi piirtäjänä rautatiehallituksessa 1896–1898 ja oli sitten yksityisen Porvoon radan liikennepäällikkönä 1898 ja Tampereen pellava- ja rautateollisuus Oy;n konepajan veturiosaston teknillisenä johtajana 1899–1915. Hän oli mukana perustamassa vuonna 1915 Tampereelle Lokomon konepajaa ja hän oli Lokomon toimitusjohtajana 1915–1923. Viimeksi Ryselin oli valtionrautateiden Pasilan konepajan yli-insinöörinä 1923–1932.
Ryselin oli perustamassa vuonna 1925 "Ivalojoki Oy":tä joka harjoitti kullankaivuuta Lapissa Ivalojoen Ritakoskella, Hangasojan Kuivakurulla ja Sotajoen Suupankilla. Vähäiset löydetyt kultamäärät, yhtiön omistajien erimielisyydet ja riidat toisen alueella kullankaivuuta harjoittaneen yhtiön Lapin Kulta Oy:n johtivat lopulta siihen että yhtiö purettiin marraskuussa 1927.


title: Werner Ryselin

text: Ryselin rakennutti itselleen Vihnula-nimisen huvilan Nokian Vihnusjärvelle vuosien 1905–1910 tienoilla. Hän rakennutti paikalle myös navetan ja raivasi peltoa aikoen harjoittaa puutarhaviljelyä. Tampere-Pori-rautatien ja Vihnusjärven välinen alue on täynnä Velhonlähteiksi kutsuttuja lähteitä joiden vesi on kirkasta ja radiumpitoista. Ryselin perusti vuoden 1930 tienoilla huvilan yhteyteen vesitehtaan jossa pullotettiin lähteiden radioaktiivista vettä myytäväksi terveysjuomana "Aradium"-tuotemerkillä. "Vesitehdas Oy Radium-Vesi Ab":n tehtaalla valmistettiin myös olutta ja myöhemmin keltaista ja punaista limonadia. Sotavuosien jälkeen oluen ja limonadin valmistus siirtyi Pyynikille.


title: Werner Ryselin

text: Ryselin oli naimisissa Emma von Schantzin (1876–1969) kanssa. Heidän tyttärensä voimistelunopettaja Märtha Maria Elisabeth Ryselin oli naimisissa oopperalaulaja Yrjö Ikosen kanssa.


title: Robbie Brady

text: Robbie Brady (s. 14. tammikuuta 1992 Dublin, Irlanti) on irlantilainen jalkapalloilija, joka pelasi aiemmin Englannin mestaruussarjan Norwich Cityssä. Tammikuussa 2017 hän siirtyi Valioliigan Burnleyyn arvioiden mukaan n. 13 miljoonalla punnalla, mikä oli Burnleyn siirtosummaennätys.Hän on pelipaikaltaan laitalinkki.


title: Elias Westerberg

text: Elias Westerberg (ent. Härkönen) on suomalainen näyttelijä. Hän tuli tunnetuksi Yle:n sarjasta "Sekasin", jossa hän näytteli yhtä päähenkilöistä, Papillonia. Westerberg opiskelee tällä hetkellä Laajasalon opistossa näyttelijäntyötä. Westerberg kirjoitti Helsingin Uuden yhteiskoulun lukiosta ylioppilaaksi keväällä 2014.


title: Elias Westerberg

text: Elias Westerberg on yksi näyttelijä-käsikirjoittaja-ohjaaja Paavo Westerbergin viidestä lapsesta. Hänen veljensä Joel Härkönen opiskelee Teatterikorkeakoulun ohjaajakoulutuksessa.


title: Suojelusenkeli (laulu)

text: Suojelusenkeli eli Maan korvessa kulkevi lapsosen tie on suomalainen uskonnollinen laulu, joka kertoo lasta suojelevasta suojelusenkelistä. Kappaleen on sanoittanut Immi Hellén vuonna 1884 ja säveltänyt P. J. Hannikainen vuonna 1898. Hellén kirjoitti tekstin alun perin runoksi nimellä ”Enkeli ohjaa”. Vuonna 2016 julkaistussa Suomen evankelis-luterilaisen kirkon virsikirjan lisävihkossa laulusta tuli myös virsi nro 971 nimellä ”Maan korvessa kulkevi lapsosen tie”. Evankelisen herätysliikkeen virsikokoelmaan "Siionin kanteleeseen" se on sisältynyt jo vuodesta 1961.


title: Suojelusenkeli (laulu)

text: Hellénin on arveltu mahdollisesti saaneen laulun sanoitukseen innoitusta virrestä ”Taivaaseen käy matkamme” (nyk. virsi 623), jonka on sanoittanut saksalainen Benjamin Schmolck.


title: Suojelusenkeli (laulu)

text: ”Suojelusenkeliä” ehdotettiin lisättäväksi jo vuonna 1986 uudistettuun virsikirjaan, mutta ehdotus hylättiin, koska laulun sanoitusta pidettiin teologisesti ongelmallisena. Marraskuussa 2015 kirkolliskokous hyväksyi laulun lisäämisen virsikirjan lisävihkoon, jonka sisältämät 79 uutta virttä otettiin käyttöön vuoden 2016 adventtina. Lisävihkon valmistellut työryhmä ehdotti ”Suojelusenkelin” vähän tunnetun neljännen säkeistön jättämistä pois sen ”hurjan sävyn” takia ja kolmannen säkeistön muokkaamista uusiksi, mutta kirkolliskokous päätti säilyttää Hellénin tekstin tunnetussa muodossaan. Ongelmallisena pidettiin kolmannen säkeistön säettä ”"Oi laps’, ethän milloinkaan ottaa sä vois, sun kättäsi enkelin kädestä pois"”, jonka katsottiin sisältävän kirkon opista poikkeavan ajatuksen, että Jumalan armo olisi riippuvainen ihmisen omasta jaksamisesta.


title: Alarik Böök

text: Alexander Alarik Böök (23. heinäkuuta 1860 Padasjoki – 6. heinäkuuta 1936) oli suomalainen näyttelijä, piirustuksenopettaja ja taidemaalari.


title: Alarik Böök

text: Böökin vanhemmat olivat Padasjoella Alhon kartanon omistanut kuvernementin sihteeri, nimismies Thure Wilhelm Böök (1815–1871) ja Carolina Forssell (1825–1898). Hänen veljiänsä olivat näyttelijä Bruno Böök ja Hämeenlinnassa asunut opettaja, museomies ja kirjailija Albert Theodor Böök.


title: Alarik Böök

text: Böök opiskeli Suomen Taideyhdistyksen piirustuskoulussa vuodesta 1877 ja lisäksi piirustuksenopettajatutkintoa varten Pariisissa Léon Bonnatin johdolla. Hän osallistui Suomen Taiteilijain näyttelyihin vuosien 1892 ja 1907 välillä. Böök toimi näyttelijänä 1884–1903. Böökin maalauksissa oli vaikutteita impressionismista erityisesti sen jälkeen kun hän teki vuonna 1889 stipendiaattimatkan Pariisiin.


title: Santa Cruz (albumi)

text: Santa Cruz on suomalaisen saman nimisen hard rock, heavy/glam metal -yhtyeen eponyymi toinen studioalbumi. Se julkaistin 6. maaliskuuta 2015 levymerkillä Spinefarm Records.


title: Santa Cruz (albumi)

text: Albumilla on yhtyeen ensimmäiseen "Screaming for Adrenaline" (2013) -albumiin nähden raskaampia kitarariffeja sekä nopeampaa tempoa, kuten kappaleissa "Let Them Burn", "Bonafide Heroes", "We Are the Ones to Fall" ja "Wasted 'n' Wounded".


title: Santa Cruz (albumi)

text: Albumi debytoi Suomen virallisen listan sijalla 3.


title: Kim Yong-sik (painija)

text: Kim Yong-sik (s. 17. marraskuuta 1967) on pohjoiskorealainen kilpauransa päättänyt vapaapainija, olympiamitalisti, maailmanmestari, Aasian kisojen kultamitalisti ja Aasian mestari.


title: Kim Yong-sik (painija)

text: 52 ja 57 kilogramman painoluokissa kilpaillut Kim voitti olympiapronssia Barcelonassa 1992, maailmanmestaruuden Budapestissa 1986 ja MM-hopeaa Clermont-Ferrandissa 1987. Lisäksi hän voitti urallaan kultaa vuoden 1990 Aasian kisoista ja kaksi Aasian mestaruutta.


title: Alfred Ketola

text: Alfred Herman Ketola (ent. "Andersson", 30. lokakuuta 1882 Pietari – 30. huhtikuuta 1965) oli suomalainen oppikoulun lehtori, taide- ja teatteriarvostelija sekä taidemaalari.


title: Alfred Ketola

text: Ketola opiskeli maalausta Pekka Halosen johdolla vuonna 1896 ja myöhemmin Helsingin yliopiston piirustussalissa vuosina 1902–1907. Hän osallistui Suomen Taiteilijain näyttelyihin vuosina 1907, 1908 ja 1939. Ketola toimi kielten lehtorina oppikouluissa.


title: Rakennusapulainen

text: Rakennusapulainen on työmaalla usein työmaan ylimmän johdon alaisena, logistiikkavastaavan alaisena tai jonkun rakentamiseen tai muuhun asentamiseen suuntautuneen aliurakoitsijan alaisena, tekemässä jotain mihin tällä usein ei ole varsinaista rakennusalan ammatillista koulutusta. Usein rakennusapulaiset ovat vuokrattua työvoimaa.


title: Rakennusapulainen

text: Rakennusapulaiset edistävät työmaan järjestystä ja työturvallisuutta ja auttavat aliurakoinnin toimintaa kokonaisuutena, muun muassa kantamalla rakennusmateriaaleja, purkamalla työmaalle tullutta materiaalia kannettavaksi, rakentavat kulkuesteitä, kuten vaneriaitoja ja muita esteitä, putoamissuojaimia esimerkiksi hissikuiluun, keräämällä työkaluja talteen, auttamalla nosturin toiminnassa nosto ja laskupaikoissa, kerää ja kantaa purettua rakennusjätettä pois. Joskus rakennusapulainen myös vastaa osaltaan siivoamisesta työmaalla vaikka siihen onkin olemassa erikseen varsinaiset rakennussiivoojat.


title: Luettelo Haaparannan julkisista taideteoksista

text: Luettelo Haaparannan julkista taideteoksista sisältää pääasiassa ulkona olevat julkiset taideteokset Haaparannan kunnassa. Luettelossa mainitaan taideteoksen nimi aakkosjärjestyksessä sen ruotsinkielisen nimen mukaan. Suluissa voidaan mainita myös teoksen suomenkielinen nimi.


title: LittleBigPlanet 3

text: LittleBigPlanet 3 on vuonna 2014 PlayStation 3- ja PlayStation 4 -pelikonsoleille julkaistu tasohyppelypeli. LittleBigPlanet on jatko-osa peleille LittleBigPlanet ja LittleBigPlanet 2. LittleBigPlanet 3:ssa on paljon pelattavia hahmoja.


title: LittleBigPlanet 3

text: Peli on saanut kritiikoilta positiivisia arvosteluja.


title: Olli Lepänrinne

text: Olli Lepänrinne on suomalainen muusikko, säveltäjä ja sanoittaja. Hän on toiminut lauluntekijänä useille suomalaisille artisteille sekä omalle soolotuotannolleen. Hänet tunnettiin aiemmin nimellä Olli Leppänen. Hän vaihtoi sukunimensä yhdessä vaimonsa kanssa ja otti käyttöön uuden, molempien sukunimistä muodostetun sukunimen.


title: Olli Lepänrinne

text: Kuusivuotiaana Lepänrinne valitsi soittimekseen kitaran, ja meni opiskelemaan kitaransoittoa sekä lauluntekoa Varsinais-Suomen musiikkioppilaitokseen (nyk. PopRockJazz-oppilaitos). Lepänrinteen lempiartisteja olivat tuohon aikaan J. Karjalainen, Kolmas Nainen ja Mikko Kuustonen, joiden tarinalähtöinen laulujen sanoitustyyli innoitti myös Lepänrinnettä lähestymään sanoituksia tarinankerronnan kautta.


title: Olli Lepänrinne

text: Lukioiässä Lepänrinne osallistui Ponnahdus pinnalle -kilpailuun omalla sävellyksellään. Hän itse sijoittui neljänneksi, mutta miehen säveltämät musiikkikappaleet menestyivät niin ikään - kilpailun voittaja oli esittänyt Lepänrinteen yhdessä veljensä J-P Leppäsen kanssa säveltämän ja sanoittaman laulun, Aurinkoinen päivä.


title: Olli Lepänrinne

text: Ponnahdus pinnalle -kilpailun jälkeen Lepänrinne päätyi ensin basistiksi ja myöhemmin kitaristiksi Mikko Mäkeläisen Myrskylyhty-orkesteriin. Mäkeläinen levytti useita Lepänrinteen säveltämiä sekä sanoittamia kappaleita. Vuosien 2008-2009 vaihteessa Lepänrinteen ja Myrskylyhdyn tiet erosivat. Vuoden 2009 alussa Lepänrinne näytti pöytälaatikkoon valmiiksi kirjoittamiaan biisejään Magnum Musicin edustajalle, ja sai levytyssopimuksen. Pitkään elänyt haave omasta levystä alkoi käydä toteen. Vuoden 2011 keväällä julkaistiin "Elämä on tässä" -albumi, josta radioiden soittolistoille nousivat muun muassa ensisingle "Ilo tulvii" sekä "Myrskyn silmä".


title: Olli Lepänrinne

text: Albumilla on myös "Suuntatähti"-kappale, jonka on sanoittanut vuoden 2013 tangokuningas Kyösti Mäkimattila. Mäkimattila levytti itsekin Lepänrinteen säveltämän Suuntatähden tangokuninkaaksi valintansa jälkeen.


title: Olli Lepänrinne

text:
Olli Lepänrinteen säveltämiä ja sanoittamia kappaleita ovat levyttäneet Mikko Mäkeläisen ja Kyösti Mäkimattilan lisäksi muun muassa Yölintu, Suvi Teräsniska, Neljänsuora, Taikakuu, Anne Mattila ja Finlanders. Kaiken kaikkiaan Lepänrinteen säveltämiä ja/tai sanoittamia lauluja on levytetty toistasataa kappaletta. Lepänrinne on saanut kultalevyn Mikko Mäkeläisen levystä Piru irti -albumista, jolla hän toimi kitaristina ja sovittajana yhdessä muun orkesterin kanssa.
Finlandersin "Seikkailija"-albumi, jolla on kolme Lepänrinteen sävellystä, on myynyt platinaa. Kyösti Mäkimattilan esikoisalbumi "Suuntatähti" on niin ikään myynyt kultaa.


title: Olli Lepänrinne

text: Mikko Mäkeläisen Myrskylyhty-orkesterissa Lepänrinne soitti kahdeksan vuoden ajan. Jäätyään pois Myrskylyhdystä Lepänrinne meni kitaristiksi soolouransa käynnistämisen ohella Teemu Harjukari & Taivaanrannanmaalarit -orkesteriin, jossa Lepänrinne soitti vakituisena kitaristina muutaman vuoden ajan. Omien keikkojen lisääntyessä Lepänrinne jättäytyi sivummalle Taivaanrannamaalareista tehden orkesterin kanssa vain muutamia keikkoja vuodessa.


title: Olli Lepänrinne

text:
Joulun aikaan Lepänrinne teki joulukonsertteja Kyösti Mäkimattilan kanssa. Joulun tuntu -konsertteja järjestettiin Varsinais-Suomessa vuodesta 2011 lähtien. Mäkimattilan tangokuninkuuden ja joululevyn Joulumuistoni myötä myös joulukonsertit muuttuivat valtakunnallisiksi Joulumuistoni-konserteiksi..
Viimeinen Joulumuistoni-kiertue Lepänrinteen osalta pidettiin vuonna 2016.


title: Olli Lepänrinne

text: Nykyään Lepänrinne toimii päätyökseen ohjelmamyyjänä ja artistivastaavana ohjelmatoimisto MagnumLive Oy:ssä, jossa hän aloitti syksyllä 2015. Lepänrinne tekee päivätyönsä ohella kuitenkin muutamia keikkoja kuukaudessa sekä trubaduurina että erilaisissa kokoonpanoissa.


title: Olli Lepänrinne

text: Olli Lepänrinne on naimisissa toimittajana työskentelevän Jenni Lepänrinteen kanssa. Pariskunta asuu Turussa.


title: Apollo-teatteri

text: Apollo-teatteri () on New Yorkin Harlemissa sijaitseva konserttisali, joka on 1930-luvulta asti toiminut Yhdysvaltojen afroamerikkalaisen musiikkikulttuurin yhtenä tärkeimmistä keskuspaikoista. Apollo sijaitsee osoitteessa 253 West 125th Street, Adam Clayton Powell Jr. Boulevardin (aiemmin 7. avenue) ja Frederick Douglass Boulevardin (aiemmin 8. avenue) välissä.


title: Apollo-teatteri

text: 1500-paikkainen teatteri rakennettiin vuosina 1913–1914 alun perin irlantilaisen väestönosan music halliksi ja burleskiteatteriksi, jonne oli pääsy vain valkoihoisilla. 1920- ja 1930-luvuilla Harlemista tuli maan suurin mustan väestönosan asuinalue, ja vuonna 1934 sali nimettiin Apolloksi ja siitä tuli mustien eräänlainen kulttuurikeskus.


title: Apollo-teatteri

text: 1930-luvulta alkaen Apollo-teatterista radioitiin paikallisesti ja valtakunnallisesti monia musiikkiohjelmia, jotka toivat ensi kertaa kaikkien Yhdysvalloissa asuvien tietoisuuteen sellaisia artisteja kuin Lionel Hampton, Billie Holiday, Ella Fitzgerald ja vielä 1970-luvullakin muun muassa Luther Vandross, Gladys Knight, Donna Summer ja Michael Jackson. Kuuluisin näistä radio-ohjelmista oli Ralph Cooperin keskiviikkoiltaisin lähetetty "Amateur Nights".


title: Apollo-teatteri

text: Apollo-teatterin suosio ja talous kärsivät 1970-luvulla, kun musiikkiartistit ansaitsivat yhä paremmin levytyksillään ja alkoivat esiintyä entistä vähemmän. Samaan aikaan Apollo-teatteri korotti vuokrahintojaan ja menetti kilpailukykyään Madison Square Gardeniin ja Lincoln Centeriin verrattuna. Vuoden 1975 Smokey Robinsonin konsertissa sattui ampumavälikohtaus, joka tahrasi Apollon mainetta rauhallisena turvasatamana väkivaltaisella asuinalueella. Apollo myytiin eräälle seurakunnalle, mutta se vei konserttisalin konkurssiin muutamaa vuotta myöhemmin. Vuonna 1982 Apollo-teatterin otti kuitenkin haltuunsa Harlem Urban Development Corporation, ja seuraavana vuonna sali suojeltiin National Historic Landmark -statuksella, mikä osaltaan varmisti sen tulevaisuuden. Vuodesta 1991 sen toimintaa on hallinnoinut säätiö nimeltä The Apollo Theater Foundation, Inc.


title: Apollo-teatteri

text: Vuosina 1987–2008 Apollo-teatterista televisioitiin Yhdysvalloissa valtakunnallisesti lähes 1 100 jaksoa musiikkiohjelmaa nimeltä "Showtime at the Apollo".